19:00 / 25.06.2019 619 pdf Ўқиш режими + -\nЎтроқ араблар асосан уч минтақада – Яманда, Шимолда ва Ҳижозда истиқомат қилишган.\n1. Яман подшоҳликлари\nМаъин подшоҳлиги (мил. авв. 1300-650 йиллар)\nБу давлат кенгайиб, сиёсий нуфузи Ҳижознинг шимолигача етиб борган. Пойтахти Сирвоҳ шаҳри бўлган. Бу давр мобайнида тахминан 22-26 нафар подшоҳлар ҳукмдорлик қилган дейилади. Маъин давлатининг шуҳрат қозонишига икки муҳим сабаб бор. Улардан бири Сабаъ маликаси Билқис ва унинг Сулаймон алайҳиссалом билан бўлиб ўтган қиссасидир. Бу қисса Намл сурасида келган бўлиб, у билан юқорида, Сулаймон алайҳиссалом тарихи ўрганилган саҳифаларда танишдик. Иккинчиси сабаб эса Маъриб шаҳридаги буюк тўғон бўлган. Яман давлатида сув чиқариб, ерларни суғориш ишлари мазкур тўғон ёрдамида амалга оширилган ва шу орқали кишиларнинг фаровон ҳаёти таъминланган.\nАллоҳ таоло бу ҳақда Сабаъ сурасида хабар берган:\n«Батаҳқиқ, сабаъликлар учун ўз масканларида оят-белги – ўнг ва чапдан икки боғ бор эди. «Роббингизнинг ризқидан енг ва Унга шукр қилинг! Нақадар гўзал юрт ва мағфиратли Роббингиз бор», (дедик)» (15-оят).\nЯманда яшаб ўтган бу қавм «Сабаъ халқи», «сабаъийлар» деб номланишган. Улар жуда ҳам ҳосилдор ерга эга бўлишган. Ўзлари ниҳоятда тараққий этган одамлар бўлиб, тўғонлар қуриб, сув йиғиб, ўз фойдаларига ишлатиш йўлларини яхши билишган. Уларнинг қолдиқлари ҳозирда ҳам бор. Оятда мана шу қавм ҳақида хабар берилмоқда.\n«Батаҳқиқ, сабаъликлар учун ўз масканларида оят-белги – ўнг ва чапдан икки боғ бор эди».\nЯъни сабаъийларнинг юртларида Аллоҳнинг қудратига, ризқ ва неъмат берувчи Зот эканига далолат қиладиган оят-белги бор эди. Яъни\n«...ўнг ва чапдан икки боғ бор эди».\nБу боғларда уларга етарли неъматлар мавжуд эди. Биз уларга:\n«Роббингизнинг ризқидан енг ва Унга шукр қилинг!» (дедик)».\n«Ўша боғлардаги Роббингиз берган ризқдан енг ва Роббингизга шукр қилинг», дедик.\nУларга шу иш вожиб эди.\n«Нақадар гўзал юрт ва мағфиратли Роббингиз бор», (дедик)».\nДарҳақиқат, уларнинг юрти ям-яшил боғлари кўп, кўрган кишининг ҳаваси келадиган даражада гўзал бир маскан эди. Робблари эса тавба қилиб, иймон келтириб, солиҳ амаллар қилган ҳар бир бандага мағфиратли Зотдир.\nСабаъ подшоҳлиги (мил. авв. 650-115 йиллар)\nСабаъ подшоҳлиги Маъийн подшоҳлигининг устига тикланган бўлиб, унга Ҳазрамавт ҳам қўшилган. Бу давлатнинг пойтахти Маъриб шаҳри бўлган.\nҲимяр подшоҳлиги (мил. авв. 115 йилдан милодий 340 йилгача)\nБу давлат Сабаъ подшоҳлигининг нуфузи сусайганидан кейин қурилган. Зуфор шаҳрини ўзига пойтахт қилиб олган. Сабаъ ва Ҳимяр давлатлари ўзларидан кейин бир қанча осори атиқаларни қолдирган бўлиб, бу осори атиқалар ўз даврида уларнинг улуғвор давлат ўлароқ ҳукм сурганидан, гуллаб-яшнаганидан, юксак тараққиётга эришганидан дарак бериб туради. Ушбу давлат ўз даврининг охирига келиб, заифлашди. Бу ҳолат эса ўз навбатида Яманнинг дастлаб румликлар, сўнг ҳабашлар, кейин форсликлар томонидан мустамлакага айлантирилишига олиб келди.\nЯманнинг румликлар томонидан эгаллаб олиниши\nРумликлар Яманнинг жанубий қирғоғидаги Адан шаҳрига оёқ босишди. Ҳамдон ва Ҳимяр қабилалари ўртасидаги низодан фойдаланиб, милодий 340 йили ҳабашлар румликлар ёрдамида Яманни биринчи марта босиб олишди ва милодий 378 йилгача мамлакатни эгаллаб туришди. Сўнг Яман озодликка эришди.\nМилодий V аср ўртасида Қуръони Каримда «Арим сели» деб айтилган улкан тошқин юз берди. Катта харсанг тошларни оқизиб келган кучли сел улар қурган «Садди Маъриб» номли машҳур тўғонни бузиб кетди ва кўплаб аҳоли шимол томонга кўчишга мажбур бўлди.\nСабаъийлар Робблари айтган амрларни қабул этмадилар:\n«Улар юз ўгирдилар. Устларига «арим» селини юбордик ва икки боғларини аччиқ мевали, юлғунзор ва бир озгина сидрли икки «боғ»га айлантирдик» (Сабаъ сураси, 16-оят).\nОятдаги «Улар юз ўгирдилар» жумласидан сабаъийларнинг Аллоҳ таолонинг амрига юрмай, У Зотнинг неъматларига шукр этмай, такаббурлик қилганлари тушунилади. Улар Аллоҳга шукр қилишдан юз ўгиришди. У Зот берган неъматларга ношукрлик қилишди.\n«Устларига «арим» селини юбордик...»\n«Арим» сўзи «катта тошларни оқизиб келадиган кучли сел» деган маънони билдиради. Бу оятда маънони тўлароқ англатиш учун бир хил маънодаги икки сўз бирикма ҳолида «Арим сели» шаклида ишлатилмоқда. Бу сел улар қурган машҳур тўғонни бузиб юборди. Натижада асов оқим йўлида учраган ҳамма нарсани ювиб кетди.\n«...ва икки боғларини аччиқ мевали, юлғунзор ва бир озгина сидрли икки «боғ»га айлантирдик».\nСабаъийларнинг ўнг ва сўл тарафидаги икки гўзал, турли-туман меваларга кон, сўлим боғларини бебарака, аччиқ мевали икки боққа айлантирдик. Унда бир озгина сидр ҳам ўсади. «Сидр» бутасимон дарахт бўлиб, Арабистонда ўсади. Бир оз меваси ҳам бўлади. Аслида юлғунзор, бутазор ва сидрзорлар «боғ» дейилмайди. Лекин бу ерда киноя билан «боғ» деб аталмоқда. Сабаъийларнинг ношукрликлари сабаб мевали боғларини сел олиб кетиб, кунлари бутазорга қолди. Ширин-шакар мевалар ўрнини аччиқ-тахир нарсалар олди. У ердаги энг яхши нарса бир озгина сидр бўлиб қолди.\n«Уларни ношукрлик қилганлари учун ана шундай жазоладик. Биз фақат ўта ношукрларгагина жазо берурмиз» (17-оят).\n«Сабаъийлар неъматларимизга ношукр бўлганлари учун Биз уларни мазкур офат билан «сийладик». Одатда, Биз фақат ўта ношукрларгагина шундай жазо берамиз».\nУлар гўзал масканда, нозу неъмат ичида, чиройли ва серҳосил боғларда роҳат-фароғатда ҳаёт кечиришаётган эди. Ўша гўзал ҳол бардавом бўлиши учун Аллоҳга шукр этишлари шарт эди. Аммо улар шу ишни қилишмади. Оқибатда гўзал юртлари хароб бўлди. Нозу неъматлар кетиб, ўрнига очлик, муҳтожлик келди. Чиройли ва серҳосил боғлар ўрнида эса кўримсиз, мевасиз бутазорлар пайдо бўлди.\nЯманнинг ҳабашлар томонидан эгаллаб олиниши\nҲимяр шаҳрининг подшоҳи Зу Нувос яҳудийликни қабул қилди ва милодий 523 йили Нажрон насронийларини ё яҳудийликни қабул қилиш, ёки ўлим – иккисидан бирини танлашга буюрди. Улар урушни афзал кўришди. Шунда Зу Нувос чуқур хандақлар қазитиб, уларни ана шу хандақлардаги ёниб турган оловга ташлатди.\nНасронийларнинг баъзилари Ҳабашистон томонга қочиб кетиб, у ернинг насроний динидаги нажошийи – подшоҳидан ёрдам сўрашди. У эса насронийларнинг бош ҳомийси бўлган Рум подшоҳидан ёрдам сўради. Бунга жавобан Рум подшоҳи кемалар ва қурол-аслаҳа жўнатди. Шундай қилиб, милодий 525 йили Ҳабашистон подшоҳи Яманни бўйсундирди. У ердаги аскарларга бошлиқ қилиб Арёт деган қўмондонни юборди. Милодий 549 йили Абраҳа исмли одам чиқиб, мазкур қўмондонга қарши бош кўтарди. У қўмондонни ўлдириб, Яманга ҳукмдор бўлиб олди.\nМилодий 571 йилнинг бошида Абраҳа Маккага Каъбани вайрон қилиш учун қўшин тортиб келди. У ердан чалажон ҳолида Яманга қайтганидан кейин ўлди ва икки ўғли бирин-кетин ҳукмдор бўлди.\nЯманнинг форслар томонидан эгаллаб олиниши\nСўнгра Ҳимяр подшоҳларидан бирининг ўғли Сайф ибн Зу Язан Форс мамлакатига қочиб бориб, улардан ҳабашийларни ўз юртидан чиқаришда ёрдам сўради. Форсликлар унинг бу илтимосига ижобий жавоб беришди. Улар Яманга лашкар тортиб келиб, милодий 575 йилда румликлар устидан ғалаба қозонишди. Сўнг Форс подшоҳи Кисро Сайфга тож кийдириб, уни Яманга подшоҳ қилди. Сайф ўлдирилганидан кейин Кисро у ерга Ваҳриз деган одамни ҳоким қилиб юборди. Ваҳриз Форснинг одами сифатида Кисрога бўйсунган ҳолда Яманга волийлик қиладиган бўлди. Ваҳризнинг вафотидан кейин унинг фарзандлари ва набиралари Яманга ҳокимлик қилишди.\nМуҳаммад соллаллоҳу алайҳи васаллам пайғамбар этиб юборилган пайтда Яманга Ваҳризнинг зурриётидан бўлган, форслик Бозон ибн Сосон деган одам ҳокимлик қилар эди. Мазкур Бозон ҳижрий 7, милодий 628 йилда Исломга кирди. Бозоннинг Исломга кириши билан форсларнинг Яманга ҳукмронлик қилиши ҳам ўз якунига етди.\n«Ислом тарихи» биринчи китоби\n15:00 / 25.06.2019 688\n15:20 / 25.06.2019 531\nVIII бобФақиҳ Абу Лайс Самарқандий раҳимаҳуллоҳ айтадилар .Илмни ишончли зотлардан олиш лозим, чунки диннинг устуни илм биландир. Киши ўзининг жонини ишонадиган давоми...\n968 14:00 / 27.04.2019\n1744 16:30 / 06 январь\n707 19:39 / 05 сентябрь\n936 13:36 / 12.09.2019


Унутманг, сўз эркинлиги ўзгалар ҳуқуқини поймал қилиш дегани эмас – Jurnalist\nУнутманг, сўз эркинлиги ўзгалар ҳуқуқини поймал қилиш дегани эмас\nR S2020-10-15T10:16:31+05:0015 Oktabr, 2020|Умумий янгиликлар|\nМамлакатимизда сўнги йилларда сўз эркинлиги ва жамиятда очиқлик таъминланаётгани одамларнинг ижтимоий тармоқлар орқали эркин фикр юритишида ўзига хос ўзгаришларни юзага келтирди. Бу жараёнда ижтимоий тармоқлар орқали қилинган маъно-мазмуни, манзили аниқ мурожаатлар мутасаддилар томонидан ўрганилиб, имкон даражасида ижобий ечим топаётгани қувонарлидир.\nВазиятни тўғри баҳолаб, жисмоний ёки юридик шахснинг масалаларини холислик билан ижтимоий тармоқлар орқали холис ёритиб бераётган аксарият блогерлар, ижтимоий тармоқ фаоллари жамиятимиздаги муаммо ва масалаларни ечишга кўмаклашаётгани сир эмас. Афсуски, гуруч кўрмаксиз бўлмайди, деганларидек баъзи блогерлар томонидан айрим нохушлик ёки тушунмовчиликлар ижтимоий тармоқларда бўрттириб, кучайтириб кўрсатилаётгани шу юрт, шу Ватан фарзанди бўлган ҳар бир инсонни ўйга толдирмоқда. Ишонувчан, соддадил юртдошларимизни чалғитаётир.\nБундай бирёқлама ёндашувлар натижасида воқелик тамоман бошқача тус олиб, бошқача манзара касб этмоқда. Айниқса, аёлларнинг қадр-қимматини топтайдиган, раҳбарларни халқ орасида обрўсизлантирадиган, бозорларнинг бузилишию, маҳаллада ўз вақтида етказилмаётгани тўғрисидаги хабарларни қайта-қайта жойлаштириш ҳолатлари кўпайиб кетгани таажжубланарлидир. Бундай “адолатли” “блогер” ва ижтимоий тармоқ фаоллари наздида, гўёки, мутасадди идора раҳбар-ходимлари “пашша қўриб” ўтиргандек таассурот ўйғотади. Аслида вазият эса ўзини “адолатпарвар” қилиб, кўрсатаётган ижтимоий тармоқ фаоллари таърифлаётганидек эмас. Ҳар бир мурожаат эътиборсиз қолаётгани йўқ. Имкон қадар фуқароларнинг манфаати ҳимоя қилиниб, уларга ёрдам кўрсатилмоқда, ўртага ташлаётган муаммолари ҳал этилаётир.\nСўнгги йилларда блогерлик атамаси ҳаётимизда кенг қўлланилмоқда. Сўз айтиш масъулиятини ҳис қилган ҳам, оғзидан чиқаётган гапнинг мазмунини, унинг ижтимоий аҳамиятини тушунмаётган баъзи шахслар блогерликни даъво қилаётганини кўриб, кузатиб турибмиз. Сўз эркинлиги ниқоби остида яна бир удум пайдо бўлмоқдаки, айрим фуқаролар блогерликни ниқоб қилиб, ўзининг шахсий манфаати йўлида маълум бир воқеани нохолис, чуқур таҳлил қилмай, юзаки хулосалар билан жузьий камчиликларни ҳам шишириб кўрсатишга уринмоқда. Ҳатто ёлғон (фейк) хабарлар тўқиб, жамоатчилик эътиборини тортишга ҳаракат қилаётир. Уларнинг бундай ғаразли “саъйи-ҳаракатлари” ижтимоий тармоқ кузатувчиларини ваҳимага, саросимага солиб қўйётгани ачинардилир.\nСўз эркинлиги асосида ижтимоий тармоқлар орқали турли ижтимоий муаммолар ёритилаётгани яхши, аммо сўз эркинлиги кимнидир айблаш, хур фиклашни суиистеъмол қилиш, дегани эмас. Иш бор жойда камчилик кузатилиши табиий ҳол. Аммо тузатилиши мумкин бўлган камчилик-нуқсонни ижтимоий тармоқларга жойлаштириб, дунё миқёсида вилоят ва республика даражасидаги мансабдор шахсларни обрўсизлантириш, халқмизни чалғитиш ёки улар орасида саросима ўйғотиш инсофдан эмас.\nТўғри, сўз эркинлиги Бош қомусимизда кафолатланган. Аммо бу бошқаларнинг қонун билан ҳимояланган ҳуқуқ ва манфаатларига зарар етказиш ҳуқуқини беради, дегани ҳам эмас. Ёки тарқатаётган хабар ортида бошқаларнинг қонун билан ҳимояланган ҳуқуқ ва манфаатлари турганини унутиш дегани ҳам эмас.\nТан олиш керакки, кейинги пайтларда ижтимоий тармоқлардаги хабарлар, керакли ё нокерак маълумотлар ортидан эргашувчилар ортиб бормоқда. Бунинг кетидан ўзини блогерман, деб атаётган ҳамюртларимизнинг ёзган маълумотларини аслидек қабул қилишга ўрганиш ҳисси пайдо бўлмоқда. Оқибатда шундай вазият шаклланмоқдаки, глобал тармоқдаги маълумотларни мулоҳаза қилгимиз, танганинг иккинчи томонини кўргимиз келмай қолаётир.\nЖумладан, бугун блогерларимиз навбатма навбат гўёки пойга ўйнаётгандек, эскирган бозорларнинг бузилаётганини, 4-5 нафар тадбиркорнинг ишсиз қолаётганини рўкач қилиб, шов-шув кўтараяптию, аслида мутассади раҳбарлар бозорлар фаолиятини кенгайтириш учун замонавий бинолар қуриб, сотувчи учун ҳам, харидор учун ҳам замонавий шароитлар барпо этаётгани, янгидан янги иш ўринлари яратаётганини айтишга тиллари бормайди.\nШу ерга келганда танганинг бу томонига қарашни унутади. Масалан, Сурхондарё вилоятининг Термиз шаҳри, Денов, Бойсун туманларида ўтган аср ўрталарида қурилиб, маънан эскириб қолган, бугунги талабга жавоб бермайдиган деҳқон бозорларининг ёпилганию, айрим фуқароларнинг вақтинча ишсиз қолаётгани видео тасвирга олиниб, қайта-қайта ижтимоий тармоққа жойланаяпди-ю, давлат дастури доирасида уларнинг ўрнида замонавий услубдаги янги бозорлар қурилиб, ишга туширилгани, бу ерда сотувчи ва харидорлар учун барча қулайликлар яратилгани ҳақида лом-мим дейилмаётгани ажабланарлидир.\nБлогерларнинг саъй-ҳаракати билан суратга олинган, кишиларнинг норози кайфияти акс этган видеоларни кўрганда, барака топгур халқ ғамини ўйловчи блогер ўзингизни ва икки-уч киши манфаати йўлида вилоят ёки республика миёқсидаги раҳбарни айбламанг. Сиз кўриб турган ҳолатни улар ҳам кўришяпти, сиздан кўпроқ ҳис қилишяпти, муаммони тезроқ ва ҳеч кимга зарар етказмайдиган усулда ҳал этишга ҳаракат қилишяпти, дегиси келади, кишининг.\nТўғриси, ҳозирги пандемия даври каттаю кичикни, раҳбару ходимни, бир сўз билан айтганда ҳаммани толиқтириб қўйди. Ортиқча ҳаракат, ўринсиз гап-сўзлар ҳеч кимга ёқмаётгани ҳам бор гап. Шунга қарамай Президентимиз раҳбарлигида вилоят ҳокимлари, сектор раҳбарлари ҳудудларни ижтимоий-иқтисодий ривожлантириш, ўз ҳудудларида аҳоли муаммоларини ҳал этиш, пандемия даврида эҳтиёжманд оилаларни қўллаб-қувватлаш, ҳар бир оиланинг доимий даромад манбаига эга бўлишини таъминлаш бўйича бир қатор хайрли ишларни амалга оширмоқда.\nШундай вақтда ўзини блогерман, деб атовчи ҳамюртларимиз ўйлаб топилган исмлар остига яшириниб, кинояли постлар, инсонларнинг шаъни ва қадр-қимматини, ишчанлик обрўсини қораловчи ахборотларни тарқатмасдан карантинда қийналаётган фуқароларга қўлдан келганча холис кўмак берса яхши бўлар эди. Афсуски, бундай кимсалар ёрдамга муҳтож кишига кўмак беролмаслиги етмаганидек, маънавий далда бўлиш ҳақида ҳам ўйламаяпти.\nАксинча ижтимоий тармоқда фаолман, дегувчи блогерлар амалдаги вазиятга бир ёқламалик назари билан қараб, раҳбарлар ва фуқаролар ўртасида адоват уруғини сепувчи воситага айланиб бормоқда. Лўнда қилиб айтганда, биз ҳақ сўз учун бошни кундага қўйган миллат аждодларимиз. Ҳозирги глаббалашув даврида нима ҳам дер эдик, яратганнинг ўзи орамиздаги бундай кимсаларга инсоф, диёнат берсин. Ҳеч биримизни ҳақ сўзни айтишдан айирмасин. Сўз эркинлиги ниқоби остида ўз манфаати учун бошқалар дилига ноҳақ озор етказишдан, эл олдида юзи шувут бўлишдан яратганнинг ўзи асрасин.\nСурхондарё вилояти ҳокимлиги ахборот хизмати раҳбари


АҚШда мия чипларини инсонларда синаб кўришга рухсат берилди | Qalampir.uz\nАҚШда мия чипларини инсонларда синаб кўришга рухсат берилди\nОлам\t04 Август 18:47 3935\nАмериканинг “Synchron” стартапи АҚШ Озиқ-овқат ва фармацевтика идорасидан мияга ўрнатиладиган чипни инсонларда синовдан ўтказиш учун рухсат олди. Бу ҳақда “Daily Advent” нашри хабар берган.\nТаъкидланишича, инсон миясига ўрнатиладиган чипнинг клиник синовлари фалаж одамларга электрон қурилмаларни онг билан бошқаришга имкон беради.\n“Компания тижорат маҳсулотини одамларнинг бошларида синаб кўриш учун меъёрий рухсатни олди”, деган “Synchron” бош шифокори ва Нью-Йоркдаги Mount Sinai Health System’нинг нейрохирургия профессори доктор Жей Мокко.\nҚайд этилишича, компания Stentrode деб номланган чипларни таклиф қилади, улар бўйиннинг пастки қисмидаги қон томирлари орқали мияга ўрнатилади. Жараён юракка стент қўйишга ўхшайди. Ушбу нейрочиплардан фойдаланиш жарроҳлик амалиётини талаб қилмайди.\n“Synchron” ўз қурилмасини биринчи марта 2016 йилда тақдим этган. Стартап Австралиядаги тўрт кишида нейрочипни муваффақиятли синовдан ўтказган. Тажриба давомида иштирокчилар онлайн харид қилган, ижтимоий тармоқларда хат ёзган ва онг кучидан фойдаланиб електрон почта хабарларини юборган. Барча иштирокчилар фалаж одамлар бўлган.\nАгар тадқиқот муваффақиятли бўлса, “Synchron” кўп йиллик тасдиқлаш жараёнининг кейинги босқичига ўтиши мумкин бўлади. Мокко “Synchron” қурилмаси бозорга тахминан 3-5 йил ичида чиқиши мумкинлигини тахмин қилмоқда. Таъкидлаш жоизки, “Synchron” чипни маймун миясига муваффақиятли ўрнатган Илон Маскнинг Neuralink компаниясидан олдинроқ рухсат олишга муваффақ бўлган.\nЭслатиб ўтамиз, жорий йилнинг февраль ойида миллиардер Илон Маск томонидан асос солинган Американинг Neuralink компанияси маймунни муваффақиятли равишда чиплаштириб, уни видеоўйинлар ўйнашга ўргатганди.\nМаълумот учун, мияга ўрнатиладиган чиплар орқали масофадан туриб фикрни узатиш, сунъий онг орқали мия фаолиятини бошқариш, мия орқали компьютердан фойдаланиш, чип орқали миядаги маълумотларни ўқиш ва унга юклаш имкониятлари мавжуд.\n20 Сентябрь 18:17 53872\n20 Сентябрь 13:55 43301\n19 Сентябрь 11:57 40324\n19 Сентябрь 18:13 38357\n19 Сентябрь 16:53 26111


Абдуқаҳҳор Маъруфалиев: “Бошланғич таркибда Насимовга ишонч билдирилса керак” / CHAMPIONAT.asia\nАбдуқаҳҳор Маъруфалиев: “Бошланғич таркибда Насимовга ишонч билдирилса керак”\nФутболчилик фаолиятида қайси жамоада ўйнамасин доимо етакчиликни ўз қўлига олишга уринган Абдуқаҳҳор Маъруфалиев бутсаларини михга илганидан кейин, “Металлург”да устози Рустам Мирсодиқовга яқин ёрдам бериб келмоқда.\nАйтиш керакки, Маъруфалиевга ҳам футболчиларнинг орзуси бўлмиш, миллий терма жамоа либосини кийиш насиб қилган. 1992 йилдан 2001 йилга қадар миллий терма жамоа мураббийлари эътиборида турган Абдуқаҳҳор Маъруфалиев бош жамоамиз сафида 32та учрашувда иштирок этиб, рақиблар дарвозасига 5 бор йўл топа олгани билан тарих зарварақларидан жой эгаллади. Шу боис Иордания билан ўйин олди навбатдаги суҳбатдошимиз, Маъруфалиев бўлди.\n“Аввало миллий терма жамоамизга сафардаги ўйинда омад тилайман. Табиийки мен ҳам халқимиз орзиқиб кутаётган ғалабани кутяпман. Ўйлайманки йигитларимиз бунга қодир. Бугун Спорт ТВда ўйинни 21:00да олиб кўрсатилиши тўғрисида реклама қилиняпти. Шу боис учрашувни ойнаи жаҳон орқали кўриб бўлсада, футболчиларимизни қўллаб қувватлаймиз”.\n“Фикримча Амманда кечадиган баҳсда 1:1 ҳисоби қайд этилса керак. Сафарда гол уришимиз жуда аҳамиятли. Ғалабами ёки дуранг натижами, муҳими сафардан қониқарли натижа билан қайтишдир”.\n“Бугунги ўйинда мураббийлар штаби ҳужум чизиғига бошланғич таркибда Баҳодир Насимовни қўйса керак. Чунки ўзингизга яхши маълумки, Насимов охирги марта Тошкентда ўтган ўйинда захирадан тушган бўлишига қарамай, гол уришни уддалаганди. Бақоев ҳам чакки эмас. Унда ҳам имконият яхши. Менимча Улуғбекни иккинчи таймда ўйинни янада кучайтириш учун туширса керак. Бунга ўйин давомида гувоҳ бўламиз”.


Бир неча туманларда ИИБ бошлиқлари алмашди\n25.10.2018 20:37 0 3196\nИчки ишлар вазирлигининг ҳудудий тизимларида бир қатор туман ички ишлар бўлими бошлиқлари ўзгарди. Бу ҳақда ИИВ ахборот хизмати хабар берди.\nПодполковник Мухаметали Хожамуратов Қорақалпоғистон Республикаси Қонликўл тумани Ички ишлар бўлими бошлиғи, подполковник Атабек Абдиров Беруний тумани Ички ишлар бўлими бошлиғи бўлди.\nБухоро вилояти Шофиркон тумани Ички ишлар бўлими бошлиғи лавозимига подполковник Аваз Эльбеков тайинланган бўлса, подполковник Шерзод Шокиров Қашқадарё вилояти Яккабоғ тумани ИИБ бошлиғи бўлди.\nШунингдек, майор Миршохид Собиржонов Наманган вилояти Тўрақўрғон тумани ИИБ бошлиғи, подполковник Иброҳим Хасанов Тошкент вилояти Янгийўл тумани ИИБ бошлиғи, майор Абдуманнон Асқаров Фарғона вилояти Бешариқ тумани ИИБ бошлиғи лавозимига тайинланишди.\nЖамият 14/03, 20:55\nҲуқуқ 02/02, 10:26\nИчки ишлар собиқ ходими бошчилигидаги жиноий гуруҳ фош этилди\nҲуқуқ 28/01, 12:32


Прописка тўғрисидаги қонунга тузатишлар киритилди | NORMA.UZ\n“Тошкент шаҳри ва Тошкент вилоятида доимий прописка қилиниши лозим бўлган шахслар - Ўзбекистон Республикаси фуқаролари тоифаларининг рўйхати тўғрисида”ги Қонунга ўзгартириш ва қўшимчалар киритилди (13.05.2020 йилдаги ЎРҚ-616-сон Қонунга қаранг).\nЭслатиб ўтамиз, давлатимиз раҳбарининг 22 апрелдаги Фармони билан амалдаги прописка тизимини ислоҳ қилиш бошланди.\nҚонунга тегишли тузатишлар киритилди. Хусусан:\nтерминология тузатилди -"доимий прописка қилинган" тушунчаси ўрнига "доимий яшаш жойи бўйича рўйхатга олинган" тушунчаси киритилди;\nэнди тўғри шажара бўйича биринчи ва иккинчи даражадаги қариндошларини хусусий мулки бўлган ҳар қандай уй-жой майдонига рўйхатга олиш мумкин. Илгари бундай қариндошлар фақат доимий прописка қилиш жойи бўйича прописка қилиниши мумкин эди;\nоилага тарбияга олинган (патронат) болалар уларнинг тутинган ота-онаси доимий яшаш жойи бўйича уй-жой майдонига рўйхатга олинади;\nэр-хотиннинг биргаликда яшаш муддати рўйхатга олиш учун энди аҳамиятга эга эмас (илгари – камида бир йил), бир йил ичида никоҳни бекор қилиш унинг йўқотилишига олиб келмайди;\nТошкент шаҳри ва Тошкент вилоятида вақтинча бўлмаганлиги сабаблари энди қайтиб келганида рўйхатга олишни тиклашга таъсир кўрсатмайди. Илгари булар фақат ўқиш, иш, узоқ хизмат сафари ёки озодликдан маҳрум қилиш жойларида бўлишга доир сабаблар бўлиши мумкин эди;\nдавлат лавозимларига сайланган, тайинланган, тасдиқланган фуқароларни ҳамда республика аҳамиятига молик давлат ташкилотларига ишга таклиф этилаётган юқори малакали мутахассисларни рўйхатга олиш энди уларнинг лавозимни эгаллаб туриш даври билан чекланмайди;\nТошкент шаҳрида ва Тошкент вилоятида жойлашган давлат ҳокимияти органларида, давлат бошкаруви органларида, хўжалик бирлашмаларида ва бошқа давлат ташкилотларида 5 йил мобайнида узлуксиз меҳнат фаолиятини олиб бораётган мутахассислар (техник, хизмат кўрсатувчи ва ишлаб чиқариш ходимларидан ташқари), шунингдек уларнинг оила аъзолари (эри, хотини, шунингдек уларнинг ўз оиласи бўлмаган болалари) рўйхатга олиш ҳуқуқига эга бўлишди.\nБутун чекловлар қатори бекор қилинганлигини инобатга олган ҳолда, пойтахт ва унинг вилоятида доимий яшаш жойи бўйича рўйхатга олишда Уй-жой кодексининг бир киши учун уй-жой майдонининг ижтимоий нормаси тўғрисидаги талабларига мажбурий риоя қилинишини тушуниш муҳим. Умумий қоидага кўра у камида 16 м2 ни, кресло-аравачада ҳаракатланадиган ногиронлар учун эса - 23 м2 ни ташкил этади.\nҚонун “Халқ сўзи” газетасида эълон қилинган ва 14.05.2020 йилдан кучга кирди.


by · Published 14.01.2019 · Updated 19.01.2019\nИндонезия пойтахти Жакарта шаҳрида велоспортнинг трек йўналиши бўйича Осиё чемпионати бўлиб ўтмоқда. Унда мамлакатимиз спортчилари муносиб иштирок этишаяпти.\nСирдарёликларни хурсанд қиладиган хушхабар: Гулистон ихтисослаштирилган Олимпия захиралари мактаб-интернати ўқувчиси Янина Кускова нуфузли мусобақадан иккита медаль билан қайтадиган бўлди. Ўсмирлар ўртасидаги беллашувларнинг гуруҳ баҳслари саралаши якунларига кўра 8 очко жамғарган юртдошимиз кумуш медалга эга чиқди. Қозоғистонлик велоспортчи Эльвира Хамзина ҳам Янина билан бир хил очко тўплади. Бироқ юртдошимиз қўшимча кўрсаткичлар бўйича иккинчи ўринга лойиқ топилди. Олтин медаль Гонконг вакили Лига насиб этди.\nОрадан бир кун ўтиб Янина Кускова ўсмирлар ўртасида ўтказилган яккалик пойгада 3-4- ўринлар учун курашда Ҳиндистонлик рақибасини ортда қолдириб, совринли учинчи ўринни эгаллади ва кўксига бронза медалини тақди.\nҚУРИЛИШ КОРХОНАСИНИНГ «УДДАБУРОНЛИГИ» ЁКИ КЎПҚАВАТЛИ УЙНИ 1 НАФАР ИШЧИ БИЛАН ҚУРИШ МУМКИНМИ?\nby · Published 05.08.2019


11 март, 2020, 16:46\nТеглар:ЕЧЛ | Ливерпуль | Атлетико | Даврон Файзиев\nЎйин Тошкент вақти билан 01:00да бошланади.\nБугун Европа Чемпионлар лигаси 1/8 финал босқичи жавоб баҳсидан ўрин олган "Ливерпуль" - "Атлетико" учрашуви ўтказилади. Мазкур беллашув олдидан таниқли шарҳловчи Даврон Файзиев телеграмдаги ўзининг саҳифасида қуйидаги фикрларни ёзиб қолдирди:\n- Футбол тарихида кўплаб катта камбэклар қайд этилган. Дейлик, агар Чемпионлар лигасида энг ёрқин камбэклар бешлиги тузиб чиқиладиган бўлса, иккита позицияни эгаллайдиган ягона клуб "Ливерпуль" бўлади.\nБири "Милан" билан финал ўйини. Иккинчиси "Барселона"га қарши уйдаги 4:0 ҳисоби.\nДемак, "Ливерпуль"да қийин вазиятда, деворга тақалганда, йиқилиш арафасида турганда куч ва иродани ишлатиб юбориш хусусияти бор. Яъни, ҳаёт учун кураш инстинкти. Экстремал, ҳаёт учун хавфли вазиятларда инсон ўзининг яширин ва аввал сезилмаган қирраларини ишга солади.\nАйтишингиз мумкин, 1:0 жуда унчалик экстремал вазият эмас, деб. Ҳисобга қарасак, ҳа шундай. Аммо рақибга келсак... "Атлетико" бу замонавий Крак де Шевалье қалъаси, яъни забт этиш қийин бўлган қўрғон. Айниқса, ҳисобни ушлаб қолиш учун ўйнаганда. Диего Симеоне битта тўп фарқини сақлаш масаласида дунёнинг энг кучли мутахассисларидан бири. Ҳимояланиш масаласида кучли тактик ва стратег. Эшитишимизча, унга Пентагондан ҳам таклифлар бўлган. Ҳазил, албатта. Аммо уддаларди.\nСимеоне учун 1:0 ҳисобидаги устунлик идеал муҳит. Бу вазиятда ўйинни қуритиб, темпни бузиб, рақибни кескинлик билан кутиб олиб, жарима атрофини текислаб ташлайди. "Ливерпуль" учун ўз уйи, яъни "Энфилд" майдони бегонага айланиши мумкин.\nБугун фаворит йўқ.\nБугун супер тўқнашув бор!\nБугунги ўйин эртага тарихга айланади, жонли тарзда кўринг.\nОчиғини айтганда, Юрген Клопп ва Диего Симеоне ўз йигитларига майдонга тушиш олдидан қандай эмоционал нутқ сўзлашини тасаввур қилсам этим жимирлаб, қизиқишим кўп карра ошмоқда. Бу ўйиндан чиройли, енгил, комбинацион футбол спектакли кутманг. Жанг бўлади, гладиаторлар жанги, фақат бир жамоа жон сақлаб қолади, - деди Даврон Файзиев.\nAsalomalekum oka atletiko ham padarkamas hujum qilishniham biladi kambek deysizmi siz faqat liverpul kambek larini gapirdiz amo atletikoni barsaga qarshi kambeki esizdan chiqdimi oka. men atletiko muhlisiman\nЖирунинг чиройли голи "Челси"га "Атлетико"ни ютишга етарли бўлди\nФото "Атлетико" "Челси"га қарши ўйин учун кимларни қайдномага киритди?


12.12.19 11:32\tmsk\nҲозирда XIX аср обидасига ўрнатилган алюмин ойналари олиб ташланган. Ўзбекистон Маданият вазирлиги матбуот хизмати фотосурати\nХивадаги XIX асрда қурилган Тош-Ҳовли мажмуасига реставраторлар алюмин ойналарини ўрнатганлар. Бу билан боғлиқ жанжалдан сўнг ойналар олиб ташланган, қонун бузилишига доир ҳужжатлар прокуратурага юборилган, дейилади Ўзбекистон Маданият вазирлиги сайтида.\nВазирлик томонидан Хива шаҳридаги Ичанқалъа музей қўриқхонаси ҳудидаги Тош-ҳовли мажмуасига ўрнатилган “Акфа” роми Илмий-эксперт Кенгашидан рухсат олмасдан ўрнатилгани аниқланган.\nЎзбекистон Республикаси Вазирлар Маҳкамасининг 2019 йил 30 март қарорига асосан Маданият вазирлиги ҳузуридаги Маданий мерос департаменти Кенгашининг маданий мерос объектларида олиб бориладиган ҳар қандай таъмирлаш ва тиклаш ишлари бўйича бажариладиган ишлар смета лойиҳалари тақдим этилган ҳолда, Илмий хулоса олиш белгиланган\nВазирлик ҳузуридаги Маданий мерос департаменти Кенгаши рўй берган ҳодисани маданий мерос объектига зиён келтириш, деб баҳолаган. Вазир топшириғи билан ҳужжатлар Республика Прокуратурасига оширилади, маданий мерос объектларига еказилган зарар учун айбдорлар жавобгарликка тортилади.\nХива ҳукмдори Алиқулихон саройи алюмин ойналар билан. Ўзбекистон Маданият вазирлиги сайти фотосурати\nАвгуст ойида республикада маданий мерос объектларига келтирарган зарарга нисбатан солинадиган жарималар миқдорини беш баробарга оширишга доир қонун қабул қилинганди.\nЎзбекистон бўйлаб олиб борилаётган қурилиш ишлари кўп ҳолатларда тарихий обидаларга хавф солмоқда. ЮНЕСКО ташкилоти мамлакатда тарихий обидаларни сақлаш бўйида олиб борилаётган ишларни танқид қилганидан сўнг, июл ойида мазкур ташкилот билан алоқа боғловчи Миллий комиссия котиби ишдан олинди.\nЎзбекистон ҳукумати ноябрь ойида республикадаги моддий маданий мерослар рўйхатини тасдиқлади. Рўйхатдан жами 8208 объект ўрин олган бўлиб, улар 4748 археология , 2250 архитектура, 678 монумент санъат мерослари ва 532 диққатга сазовор обидалардан иборат.


Европа кенгаши парламент ассамблеяси раиси Рене ван дер Линден Озарбайжон полицияси мухолифат тарафдорларига нисбатан куч ишлатганини қоралади.\nБугун эълон қилинган баёнотда, ҳукуматнинг тинч сиёсий намойишга нисбатан асоссиз куч ишлатилгани таъкидланади. Шунингдек, Рене ван дер Линден Озарбайжон ҳукуматини фуқароларнинг йиғилиш ўтказиш ҳуқуқини ҳурмат қилишга чақирган.\nБоку расмийлари шанба куни намойишга чиққан бир неча минг мухолифат тарафдорларини куч билан тарқатиб юборди. Улар 6 ноябр кунги парламент сайлови натижалари бекор қилинишини талаб қилдилар.


Тошкент вилоятида қор ёғиши сабаб содир бўлган ЙТҲлар тафсилоти - Daryo\n22:50, 17.11.2021 40967\nТошкент вилоятида об-ҳавонинг кескин ўзгариши ҳамда қор ёғиши сабаб бир қанча йўл-транспорт ҳодисалари юзага келди. Қуйида ушбу ЙТҲлар тафсилотини тақдим этамиз.\nИжтимоий тармоқларда Оҳангарон туманида 10 га яқин машиналар ЙТҲга учради номли хабарлар тарқалди.\nУшбу ҳолат юзасидан Тошкент вилояти ИИББ матбуот хизмати хабар берди.\n17 ноябрь соат тахминан 18:50 ларда Тошкент вилояти Оҳангарон тумани ҳудудидан ўтган М–39 автомобиль йўлининг 132-километрида, ҳайдовчилар об-ҳаво шароитини инобатга олмасдан, оралиқ масофани сақламаган ҳолда ҳаракатланиши оқибатида майда тўқнашув содир бўлган.\nЙТҲ натижасида ҳеч ким жароҳат олмаган.\nҲозирда воқеа жойида Тошкент вилояти Оҳангарон тумани ИИБ ЙҲХБ ходимлари ҳаракат хавфсизлигини таъминлаган ҳолда суриштирув ишларини олиб бормоқда.\nNexia-3 бошқарувни йўқотиб чуқурликка тушиб кетди.\nШунингдек, 17 ноябрь куни Тошкент вилоятининг Оҳангарон туманида А-373 Тошкент–Оҳангарон йўлида ҳаракатланиб кетаётган Nexia-3 автомобиль ҳайдовчиси кутилмаганда бошқарувни йўқотиши оқибатида автомобиль йўлининг ўнг томонидаги чуқурликка тушиб кетган.\nТошкент вилояти Фавқулодда вазиятлар бошқармаси ёнғин-қутқарув қисмига мазкур ҳодиса юзасидан хабар келиб тушган. Хабарга кўра, қутқарувчилар воқеа жойига етиб бориб, автомобиль ҳайдовчисига зарур амалий ёрдам кўрсатиб, махсус техникалар ёрдамида чуқурликдаги автомобилни олиб чиққан.\nОлий суд раисининг хизмат машинаси ЙТҲга учради. Ҳайдовчи даволанмоқда\n15:29, 02.01.2022 169294\n13:50, 16.01.2022 119051\n15:52, 10.01.2022 93060\n19:23, 28.01.2022 94858\n08:31, 28.01.2022 78345\n11:52 Бугун 82095


1. Фарғона водийсининиг тоғолди ҳудудларига хос камёб эндемик ўсимлик.\nБўйи 40 см гача етадиган кўп йиллик, монокарп ўсимлик. Поялари якка, майда чизиқли. Ёпирма барглари (гуллаган пайтида) ясси ва кенг бандли. Япроғи учбурчак шаклида, уч карра қирқилган, бўлаклари ўз навбатида патсимон қирқилган. Соябони ён шохларда ва поянинг учида жойлашган, 7–10 шуълали кўп гулли (гуллар 36 тагача), юмалоқ. Гуллари сариқ, косачасиз. Май ойида гуллаб, меваси июнда етилади.\nФарғона вилояти: Олой ва Туркистон тизмаларининг Фарғона водийсига юзланган томонида тарқалган. Ўзбекистондан ташқари Қирғизистон ва Тожикистонда ҳам учрайди.\nТоғларнинг пастки қисмида ва тоғ этакларида, соз тупроқли туб жинслар (сланец, конгломерат)дан ташкил топган ёнбағирларда, нураётган қоялар ва ўрнашиб қолган сурилмаларда ўсади.\nТабиатда якка-якка ёки тўп-тўп бўлиб ўсади.


PressReader - Biznes Daily Birzha (Exchange): 2018-08-18 - ХАЛҚЛАРИМИЗ ДЎСТЛИГИНИНГ БУЗИЛМАС КЎПРИГИ ҲАР ТОМОНЛАМА МУСТАҲКАМЛАНАДИ\nХАЛҚЛАРИМИЗ ДЎСТЛИГИНИНГ БУЗИЛМАС КЎПРИГИ ҲАР ТОМОНЛАМА МУСТАҲКАМЛАНАДИ\nBiznes Daily Birzha (Exchange) - 2018-08-18 - ПЕРВАЯ СТРАНИЦА -\nДунё дунё бўлибдики, ўзбек ва тожик халқлари бир дарёдан сув ичиб, дўстлик ва биродарликда ёнма-ён яшаб келмоқда. Дини, урф-одатлари, анъаналари бир бўлган бу икки халқни икки тилда сўзлашувчи бир халқ ҳам дейишади.\nЎзбекистон Республикаси Президенти Шавкат Мирзиёевнинг таклифига биноан Тожикистон Республикаси Президенти Эмомали Раҳмон 17 август куни давлат ташрифи билан мамлакатимизга келди.\nИслом Каримов номидаги Тошкент халқаро аэропортида олий мартабали меҳмонни мамлакатимиз раҳбари Шавкат Мирзиёев кутиб олди.\nШундан сўнг Тожикистон Президенти Ўзбекистон Республикаси Бош вазири Абдулла Арипов ҳамроҳлигида Мустақиллик майдонига ташриф буюрди.\nОлий мартабали меҳмон ҳурриятимиз, порлоқ истиқболимиз ва эзгу ниятларимиз рамзи бўлган Мустақиллик ва эзгулик монументи пойига гул қўйди. Ушбу муаззам майдон Ўзбекистоннинг тинчликсевар сиёсатини, халқимизнинг бунёдкорлик ва фаровонлик йўлидаги эзгу интилишларини акс эттирувчи ноёб мажмуа эканини алоҳида эътироф этди.\nТожикистон раҳбарига Мустақиллик майдони меъморий ечими, теран маъно-мазмуни ҳақида маълумот берилди. Майдон марказида қад ростлаган Мустақиллик ва эзгулик монументи Ўзбекистон танлаган йўл – Истиқлол йўлини тарғиб қилиш, ўзбек халқининг бунёдкорлик салоҳиятини намоён этишда муҳим аҳамият касб этиши таъкидланди.\nКўксарой қароргоҳида Тожикистон Республикаси Президенти Эмомали Раҳмонни расмий кутиб олиш маросими бўлди. Олий мартабали меҳмон шарафига фахрий қоровул саф тортди.\nШавкат Мирзиёев ва Эмомали Раҳмон шоҳсупага кўтарилдилар. Ўзбекистон ва Тожикистон давлат мадҳиялари янгради. Президентлар фахрий қоровул сафи олдидан ўтдилар.\nЎЗА мухбирларининг хабар беришича, расмий кутиб олиш маросимидан сўнг давлат раҳбарлари тор доирада учрашув ўтказди.\nПрезидентимиз Тожикистон раҳбарини самимий қутлаб, мамлакатларимиз ўртасида қисқа муддатда мустаҳкам ҳамкорлик қарор топгани, бу ташриф изчил мустаҳкамланиб бораётган ўзаро манфаатли ва фаол мулоқотнинг мантиқий давоми эканини алоҳида таъкидлади.\n– Қўшни Тожикистон билан дўстона муносабатларни ривожлантириш Ўзбекистон ташқи сиёсатининг устувор йўналишларидан бири ҳисобланади. Сизнинг Ўзбекистонга давлат мақомидаги илк ташрифингиз бундан далолат беради. Биз уни ўзаро ишончга асосланган сиёсий мулоқотимизнинг давоми сифатида баҳолаб, икки томонлама муносабатларни янада юксак даражага кўтариш ва уни янги амалий мазмун билан бойитишга тайёрмиз, – деди Шавкат Мирзиёев.\nТожикистон Президенти ушбу учрашув икки томонлама муносабатларни янада ривожлантириш жараёнидаги муҳим босқич, ҳамкорликнинг бугунги ҳолатини ҳар томонлама таҳлил қилиш, истиқболдаги устувор йўналишларни белгилаб олиш учун яхши имконият эканини айтиб ўтди.\n– Қардош ўзбек диёрига таклиф этганингиз ва самимий меҳмондўстлик учун беҳад миннатдормиз. Мамлакатларимиз ўртасида ўзаро ҳамкорлик истиқболларини муҳокама қилиш яхши анъанага айланди. Сизнинг Тожикистонга давлат ташрифингиз мамлакатларимизнинг алоқаларини тиклади, барча соҳалардаги комплекс масалаларни изчил ривожлантиришга кучли туртки берди. Сизнинг оқилона сиёсатингиз туфайли Ўзбекистон улкан ютуқларни қўлга киритмоқда, одамларнинг ишончи юксалмоқда. Бугунги ташриф халқларимизнинг фаровонлиги учун муҳим аҳамият касб этади, – деди Эмомали Раҳмон.\nМулоқотда турли соҳалардаги ҳамкорликни кенгайтириш, ҳудудлар, йирик корхоналар ва тадбиркорлар ўртасидаги алоқаларни мустаҳкамлаш, маданий-гуманитар алоқаларни фаоллаштиришга эътибор қаратилди, томонларни қизиқтирган минтақавий ва халқаро масалалар юзасидан фикр алмашилди.\nШундан сўнг музокаралар икки мамлакат расмий делегациялари иштирокида кенгайтирилган таркибда давом этди.\nУнда мамлакатларимиз ўртасида сиёсий, савдо-иқтисодий, транспорт коммуникацияси, энергетика, инвестиция, қишлоқ ва сув хўжалиги, туризм ва бошқа соҳалардаги ҳамкорликни кенгайтириш масалалари муҳокама қилинди.\nМамлакатларимиз ўртасида қабул қилинган аниқ чора-тадбирлар туфайли товар айланмаси жадал суръатлар билан ўсиб бормоқда. Жорий йилнинг биринчи ярмида ўзаро савдо ҳажми 35,1 фоиз ортди. 2018 йилда қиймати 300 миллион доллардан ортиқ савдо шартнома ва келишувлари имзоланиб, уларни ҳаётга татбиқ этиш чоралари кўрилмоқда.\nШавкат Мирзиёев ўзаро савдо айланмаси мамлакатларимиз салоҳиятига мос эмаслиги, товар айирбошлаш ҳажмини 1 миллиард долларга етказиш учун фойдаланилмаган улкан захиралар мавжудлигини таъкидлади.\nАвтомобиль, темир йўл ва авиақатновлар йўлга қўйилгани савдо-иқтисодий ҳамкорлик кўламини кенгайтиришга хизмат қилмоқда. Энергетика соҳасидаги самарали ҳамкорлик мустаҳкамланиб бормоқда. Жорий йил апрель ойидан Тожикистонга табиий газ етказиб бериш тикланди.\nТожикистондан электр энергияси сотиб олиш ҳажми ортмоқда. Мамлакатларимиз бундан буён ҳам транспорт ва халқаро транзит коридорларини ривожлантириш соҳасида янада самарали ҳамкорлик қилиш учун амалий саъй-ҳаракатларни бажаришга тайёрлиги таъкидланди.\n2018 йил икки томонлама муносабатлар тарихида ғоят муваффақиятли бўлди. Йил бошидан буён турли даражаларда элликдан ортиқ учрашув бўлиб ўтди. Савдо-иқтисодий ҳамкорлик бўйича ҳукуматлараро комиссиянинг тўртта мажлиси ўтказилди.\nТожикистон раҳбарининг мазкур ташрифи мамлакатларимизнинг савдоиқтисодий ва транспорт коммуникацияси соҳаларидаги салоҳиятини оширишга кенг имконият яратади. Энг муҳими, халқларимиз фаровонлиги ва бутун Марказий Осиё минтақасида изчил тараққиётни таъминлашда мамлакатларимизнинг дўстона алоқалари муҳим омил бўлади.\nМузокарада икки мамлакат бизнес тузилмалари ва чегараолди ҳудудлари ўртасида кооперацияни кенгайтиришга қаратилган қўшимча чора-тадбирлар кўриш зарурлиги таъкидланди. Қишлоқ хўжалиги техникасини йиғиш, қурилиш материаллари, тайёр тўқимачилик, озиқ-овқат ва бошқа маҳсулотлар ишлаб чиқариш бўйича лойиҳаларни тезлаштиришга келишиб олинди.\nТомонлар терроризм, диний экстремизм, наркотрафик, трансмиллий жиноятлар, халқаро хавфсизликка, бошқа хатар ва таҳдидларга қарши курашни чуқурлаштириш, йирик гидроэнергетик лойиҳаларни амалга оширишда ўзаро англашув ва конструктив ҳамкорликни мустаҳкамлашга тайёр эканини билдирдилар.\nКўксаройда бўлиб ўтган олий даражадаги музокаралар якунида Президентлар Стратегик шериклик тўғрисидаги шартномани имзоладилар. Ўзбекистон Республикаси билан Тожикистон Республикаси ўртасида Стратегик шериклик тўғрисидаги шартномада узоқ муддатли ва барқарор шериклик муносабатлари ўрнатиш мақсади, ўзаро ҳамкорликнинг стратегик йўналишлари белгиланган.\nШавкат Мирзиёев ва Эмомали Раҳмон давлат раҳбарларининг Қўшма баёнотига ҳам имзо чекдилар.\nШунингдек, саноат, стандартлаш ва сертификатлаш, чегарадан ўтказиш, таълим ҳужжатларини тан олиш, геодезия ва геология, қишлоқ хўжалиги, маданият ва бошқа соҳалардаги ҳамкорликка доир 27 та ҳужжат имзоланди. Жумладан, Сурхондарё вилояти билан Хатлон вилояти, Самарқанд вилояти билан Сўғд вилояти ўртасида савдо-иқтисодий, илмий-техникавий ва маданий-гуманитар ҳамкорлик тўғрисида битимлар қабул қилинди.\nДавлат раҳбарлари бўлиб ўтган музокаралар ва эришилган келишувлардан мамнунлигини, Стратегик шериклик тўғрисидаги шартнома улар орасида алоҳида аҳамиятга эга эканини эътироф этдилар.\n“Ўзбекистон ва Тожикистон муносабатларидаги катта ўзгаришлар ҳақида кўп гапириш мумкин. Лекин энг муҳим ютуқ – амалий ишларимиз миллионлаб одамларга наф келтираётгани, уларнинг қалбида илиқлик уйғотаётганидир. Биз бундан буён ҳам халқларимиз дўстлигининг бузилмас кўпригини ҳар томонлама мустаҳкамлашга ҳаракат қиламиз”, деди Шавкат Мирзиёев.\nОлий даражадаги Ўзбекистон-тожикистон мулоқотлари якунида оммавий ахборот воситалари вакиллари учун брифинг ўтказилди.\nПрезидентлар Шавкат Мирзиёев ва Эмомали Раҳмон музокаралар очиқлик, ўзаро англашув ва дўстона руҳда ўтгани, имзоланган ҳужжатлар мамлакатларимиз халқлари манфаатларига хизмат қилишини қайд этдилар.\n– Тожикистон Республикаси Президентининг мамлакатимизга илк давлат ташрифи икки томонлама ҳамкорликда янги уфқларни очди. Биз сиёсий, савдо-иқтисодий, транспорт, сув-энергетика ва бошқа муҳим соҳалардаги ўзаро алоқаларни мустаҳкамлашга доир долзарб масалаларни муҳокама қилдик. Амалга оширилган улкан ва пухта ҳамкорликдаги ишлар самарасида бугун Стратегик шериклик тўғрисидаги шартномани имзоладик. Бу муносабатларимизда янги давр бошланганидан далолатдир, – деди Шавкат Мирзиёев.\n– Биз олий даражадаги музокараларимиз якунини ғоят самарали ва қониқарли, деб баҳолаймиз. У тожик-ўзбек муносабатларини стратегик шериклик, ўзаро ҳурмат, дўстлик ва яхши қўшничилик асосида мустаҳкамлаб боришга интилиш ва қатъий аҳдимизни яна бир бор тасдиқлади. Ўзбекистонга илк давлат ташрифим давомида ҳамкорликнинг ҳал этилмаган бирор масаласи қолмади. Барча кўтарилган масалалар бўйича аниқ хулосаларга эришдик. Бу эса келгусида, албатта, ижобий натижалар беради, – деди Эмомали Раҳмон.\nТожикистон Президенти халқларимиз ўртасидаги дўстлик, самимий биродарлик муносабатларининг яққол намунаси сифатида Президент Шавкат Мирзиёевга буюк шоир ва мутаффакир Алишер Навоий асарлари таржимаси тўпланган “Чашмаи хирад” китобини совға қилди.\nИкки давлат раҳбарлари пойтахтимиздаги “Ўзэкспомарказ”да ташкил этилган Тожикистон саноат маҳсулотлари кўргазмаси билан танишди. Бу ерда Тожикистоннинг юздан ортиқ корхонаси маҳсулотлари намойиш этилмоқда. Президентимизга мазкур корхоналар ҳақида сўзлаб берилди. Давлатимиз раҳбари маҳсулотларнинг сифати билан қизиқди, ишлаб чиқарувчилар билан суҳбатлашди.\nТашқи савдо ва иқтисодиёт маҳкамаларига экспорт-импорт алоқаларини кенгайтириш бўйича кўрсатмалар берилди. Саноат корхоналари ўртасида кооперацияни ривожлантириш, тадбиркорларнинг тўғридан-тўғри ҳамкорлигини йўлга қўйиш муҳимлиги қайд этилди.\nПрезидентлар пойтахтимиздаги “Artel” корхонасида бўлиб, маҳсулот ишлаб чиқариш жараёни билан танишди.\nЎзбекистонда импорт ўрнини босувчи рақобатбардош маиший техника ишлаб чиқариш ва аҳоли эҳтиёжларини таъминлаш давлатимиз сиёсатининг устувор йўналишларидан биридир. Бу борада яратилган кенг имтиёзлар самарасида 2011 йили “Artel” миллий бренди остида маиший электр жиҳозлари ишлаб чиқариш йўлга қўйилди. Ўтган йиллар мобайнида корхонада 20 турдан ортиқ 500 моделдаги маиший техника ишлаб чиқариш ўзлаштирилди.\n“Artel” бренди бугунги кунда сифатли, қулай, арзон ва замонавий маҳсулотлари билан нафақат қўшни давлатлар, балки узоқ хорижий мамлакатлар бозорларидан муносиб жой олмоқда. Жумладан, музлатгич, телевизор, мобил телефон ва смартфонлар, кир ювиш машиналари, газ плиталар, кондиционер, микротўлқинли печлар, чангютгич, энергиятежамкор лампалар каби энг сўнгги русумдаги маиший техника ва электр жиҳозлари жаҳон стандартларига мослиги билан харидорлар ишончини қозонмоқда.\nДавлат раҳбарлари корхонада ташкил этилган “Artel” маҳсулотлари кўргазмаси билан танишди. Олий мартабали меҳмонга маҳсулотлар тури, сифати ва ишчи ўринлари ҳақида маълумот берилди.\nЭмомали Раҳмон кондиционер ва телевизор ишлаб чиқариш жараёнини бевосита кўздан кечирди, маҳсулотлар сифатига юксак баҳо берди.\nШу куни Тошкентдаги “Ўзбекистон” анжуманлар саройида ўзбек ва тожик санъат усталари иштирокида катта концерт дастури намойиш этилди.\nТожикистон Президенти Эмомали Раҳмоннинг Ўзбекистонга давлат ташрифи давом этмоқда.


Тожикистон бош прокуратураси Қирғизистон ҳарбий хизматчиларига қарши жиноий иш очди » Независимое информационное агентство. «ҲАМСИНФ»\nНезависимое информационное агентство. «ҲАМСИНФ» » . » Главная » Тожикистон бош прокуратураси Қирғизистон ҳарбий хизматчиларига қарши жиноий иш очди\nТожикистон Бош прокуратураси мамлакат Жиноят кодексининг 395 ва 104 моддалари бўйича Қирғизистон ҳарбий хизматчилар ва маҳаллий аҳолисига нисбатан жиноий иш очди.\nЖорий йил 29 апрел куни Исфара шаҳрининг Чоркуҳ жамоатига бир гуруҳ ҳарбий хизматчилар ва Қирғизистон маҳаллий аҳолиси томонидан содир этилган қуролли ҳужум бўйича Тожикистон Бош прокуратураси жиноят иши очди.\n«29 апрел куни соат 11:00 атрофида Исфара шаҳрининг Чоркуҳ жамоатига 200 га яқин кишидан иборат бир гуруҳ ҳарбий хизматчилар ва маҳаллий аҳоли томонидан содир этилган қуролли ҳужум бўйича Тожикистон Бош прокуратураси мамлакат Жиноят кодексининг 395 (тажовузкор уруш) ва 104 (қотиллик) моддалари бўйича жиноий иш қўзғатди», – дея хабар бермоқда мамлакат прокуратураси матбуот хизмати.\nБош прокуратура маълумотларига кўра, провокациянинг қўзғатувчиси Қирғизистон чегара қўшинларининг ҳарбий хизматчилари бўлган.\n«Қуролли ҳужум натижасида, Исфара шаҳар ҳокими Баҳоваддин Баҳодурзода жароҳат олди ва бир қанча фуқаролар ҳалок бўлди», – дейилади Бош прокуратура хабарида.\nТожикистон прокуратураси Қирғизистон томонининг ҳаракатларини мамлакат ҳудудий яхлитлигига таҳдид сифатида баҳолаб, БМТ Низомини бузганликда даъво қилмоқда.\nАввалроқ, Қирғизистон Бош прокуратураси 29 апрел куни Боткен вилоятидаги тўқнашувлар бўйича жиноий иш қўзғаганини маълум қилганди. Қирғизистон томони Тожикистонни 2004 йил 26 майда Қирғизистон ва Тожикистон ўртасида имзоланган яхши қўшничилик ва шериклик муносабатлари тўғрисидаги шартномани бузганликда айблаган.\nҚирғизистон Ички ишлар вазири ўринбосари Эркебек Аширхўжаевнинг маълум қилишича, чегарадаги воқеалар бўйича 11та жиноий иш қўзғатилган.


Нега айнан АССА (The Association of Chartered Certified Accountants) квалификацияси Ўзбекистонда долзарб?\nҚаерда АССА квалификациясини қисқа муддатда қўлга киритиш мумкин?\nАССА квалификациясини эндиликда кам маблағ тўлаб ҳам олишнинг имкони борми?\nБу саволларга ижобий жавобни “ABCO” International Accounting and Finance Academy (ABCO IAFA)да топишингиз мумкин.\n“ABCO” International Accounting and Finance Academy (ABCO IAFA) ҳам миллий, ҳам халқаро стандартларга мувофиқ, малакали ва сифатли таълим берадиган ҳамда АССА дастурларини ўзбек, рус ва инглиз тилларида ўргатадиган марказ.\nБизда АССАнинг барча дастурлари бўйича сифатли таълим ва малакани қўлга киритишингиз мумкин.\nАССА дастури кимлар учун?\nМолия, Менежмент, Бизнес бошқаруви, Солиқ, Халқаро Ҳуқуқ, Молиявий ҳисобот, Бухгалтерия ва Аудит соҳаларида малака ошириш истагида бўлган барча иқтидорли ёшларни “ABCO” International Accounting and Finance Academy (ABCO IAFA)га таклиф қиламиз.\nАССА дастури фақатгина ДИПЛОМ БЕРИШ УЧУН ЭМАС, балки билимли ва малакали мутахассисларни тайёрлаш учун тузилган, шу билан бирга АССА амалий кўникма ва билимни ўргатишга асосланган.\nДунё миқёсида тан олинган ACCA нинг ҳамкори- ABCO International Accounting and Finance Academy (ABCO IAFA), Оксфорд Брукс Университетининг Амалий бухгалтерия ҳисоби фан бакалавр + АCCА дипломини қўлга киритиш имконини берувчи дастур учун қабул давом этаётганлигини маълум қилади! ⠀\nИмкониятни қўлдан бой берманг.\nМанзил: Тошкент шаҳар, Шайхонтоҳур тумани, Себзор, 11\nМўлжал: НБУ Банк (Ғафур Ғулом метроси)\nБатафсил маълумот: t.me/Abco_uzbot\nТелеграм каналимиз: t.me/abcoouz


Беш набавий насиҳат\n16:11 / 23.02.2019 4738 pdf Ўқиш режими + -\nНасиҳат деганда насиҳат қилинган кишининг манфаатини кўзлаб айтилган холис сўзлар тушунилади. Қуйидаги ҳадисда Расулуллоҳ соллаллоҳу алайҳи васаллам амал қилган кишилар учун дунёда тинч-хотиржам, бахтиёр яшашларига, охиратда эса саодатманд бўлишларига сабаб бўладиган бешта насиҳатларини айтиб ўтганлар:\n«Расулуллоҳ соллаллоҳу алайҳи васаллам дедилар: «Ким мендан ушбу калималарни қабул қилиб олиб уларга амал қилади ёки уларга амал қиладиган кишига ўргатиб қўяди. Абу Ҳурайра: «Мен эй Аллоҳнинг Расули». У зот қўлимдан тутдилар-да бешта нарсани санадилар. Айтдиларки: Ҳаромлардан сақлангин, инсонларнинг энг ибодат қилувчироғи бўласан, Аллоҳ сенга тақсимлаган нарсага рози бўлгин, инсонларнинг энг бойроғи бўласан, қўшнингга яхшилик қилгин мўмин бўласан, ўзинг учун яхши кўрган нарсани инсонларга ҳам яхши кўргин муслим бўласан, кулгуни кўпайтирма, чунки кулгунинг кўпи қалбни ўлдиради.\nБиринчи насиҳатларида ибодат қилишга тарғиб қилиб шундай деганлар:\n1. "Ҳаромлардан сақлангин, инсонларнинг энг ибодат қилувчироғи бўласан". Ушбу сўзлари билан ибодатнинг ҳақиқий маъносини баён қилганлар.\nИбодат луғатда "чин кўнгилдан бўйин эгиш" маъносини англатади. Истилоҳда эса "Робб рози бўладиган ишни қилиш, ибодат дейилади".\nШу маънода чин кўнгилдан Аллоҳ таолога бўйин эгиб, У рози бўладиган амалларни қиладиган киши аввало У зот ман қилган нарсалардан тийилиши лозим бўлади.\nБу ҳақда Ҳасан раҳматуллоҳи алайҳ шундай деганлар: "Обидлар Аллоҳ қайтарган нарсани тарк қилишдан кўра афзалроқ бирор нарса билан ибодат қила олмайдилар".\nМаймун ибн Миҳрон: "Аллоҳни тил билан зикр қилиш гўзалдир, маъсият чоғида Аллоҳни зикр қилиб ундан тийилиш эса ундан афзалдир", деганлар.\nИбн Муборак: "Шубҳали бир дирҳамни тарк қилишим менга юз минг, юз мингларни садақа қилишимдан афзалдир, деганлар. Олти юз мингача санаб борганлар".\nУмар ибн Абдулазиз шундай деганлар: «Тақво, кечани бедор, кундузни рўзадор ўтказиш ҳам, булар орасида ўралашиш ҳам эмас, тақво бу, Аллоҳ фарз қилган нарсани адо қилиш, Аллоҳ ҳаром қилган нарсани тарк қилишдир. Агар шулар билан биргаликда яна амал ҳам бўладиган бўлса яхшилик устига яхшиликдир».\nМусулмон киши, аввало ҳаромлардан сақланиши, агар бирор ҳалол нарсага ҳаром аралашиб қолса, унинг ҳаромлигини устун қўйиб ундан тийилиши лозим бўлади.\nИккинчи насиҳатларида бойликнинг ҳақиқатини баён қилиб шундай деганлар:\n2. "Аллоҳ сенга тақсимлаган нарсага рози бўлгин, инсонларнинг энг бойроғи бўласан". Ушбу сўзлари билан ҳақиқий бойлик мол мулкнинг кўплиги эмас, балки нафснинг тўқлиги эканини тушунтирганлар. Яъни дунёда бахтли яшаш учун мол-мулкнинг кўп бўлиши эмас, балки ўзига тақсимланган ризққа қаноат қилиш сабаб бўлади. Чунки тақсимланган ризққа рози бўлиш қалбга роҳат бағишлайди. Шу сабабли қаноатли киши тинч осойишта ҳаёт кечиради. Қаноат ҳақида кўплаб ҳикматли сўзлар айтилган:\nБишр Ҳофий раҳматуллоҳи алайҳ: "Қаноат фақат мўминнинг қалбида бўладиган мулкдир," деганлар.\nЗуннун Мисрий раҳматуллоҳи алайҳ: "Ким қаноат қилса, замондошларидан хотиржам бўлади, яқинлари орасида обрўси баланд бўлади," деганлар.\nАбу Ҳозим семиз қўйнинг гўштини сотиб турган қассобнинг ёнидан ўтиб қолдилар. Қассоб унга: «Эй Абу Ҳозим гўштдан олинг, жуда яхши гўшт», деди. Абу Ҳозим унга ёнимда дирҳамим йўқ, деб жавоб бердилар. Қассоб: «Пулини кейин берсангиз ҳам майли», деди. Шунда у зот: «Мен учун сизга кейин бергандан кўра нафсимга кейин берганим яхшироқдир», деб жавоб бердилар.\nУчинчи насиҳатларида комил мўминнинг сифатини баён қилиб шундай деганлар:\n3. "Қўшнингга яхшилик қилгин, мўмин бўласан". Яъни, қўшнисига яхши муомала қилган, яхши ишларида кўмакчи бўлган киши комил иймон эгаси бўлади. Кишининг яхши-ю ёмон кунларида доим ёнида яшайдиган инсон унинг қўшниси бўлади. Шу маънода қўшнига яхшилик қилиш, яхшиликни ўзига яқин кишилардан бошлаш ҳисобланади.\nРасулуллоҳ соллаллоҳу алайҳи васаллам қўшничилик ҳақларига риоя қилиш лозимлигини жуда кўплаб ҳадисларида қаттиқ таъкидлаганлар:\n«Расулуллоҳ соллаллоҳу алайҳи васаллам дедилар: «Аллоҳга қасамки мўмин бўлмайди, Аллоҳга қасамки мўмин бўлмайди, Аллоҳга қасамки мўмин бўлмайди, дедилар. Ким, эй Аллоҳнинг Расули дейилди. У зот: "Қўшниси унинг ёмонлигидан омонда бўлмаган киши" дедилар.\n«Бир киши: «Эй Аллоҳнинг Расули фалончи аёл кўп намоз ўқийди, кўп рўза тутади фақатгина у қўшниларига тили билан азият беради, деди. У зот соллаллоҳу алайҳи васаллам: «У дўзахдадир», дедилар».\n«Набий соллаллоҳу алайҳи васаллам дедилар: «Ким Аллоҳга ва охират кунига иймон келтирса қўшнисига азият бермасин».\nУламолар қўшниларни ҳақдорликларига кўра учга бўлганлар:\n1. Қариндош мусулмон қўшни. Ушбу қўшнининг қўшнисида учта ҳаққи бўлади: Қўшнилик ҳаққи. Қариндошлик ҳаққи. Ислом ҳаққи.\n2. Қариндош бўлмаган мусулмон қўшни. Бу қўшнининг қўшнисида иккита ҳаққи бўлади: Қўшнилик ҳаққи. Ислом ҳаққи.\n3. Мусулмон бўлмаган қўшни. Бу қўшнининг мусулмон қўшнисида фақат қўшнилик ҳаққи бўлади. Агар қариндош бўлса қариндошлик ҳаққи ҳам қўшилади.\nРасулуллоҳ соллаллоҳу алайҳи васаллам навбатдаги насиҳатларида комил мусулмоннинг сифатини баён қилиб шундай деганлар:\n4. "Ўзинг учун яхши кўрган нарсани инсонларга ҳам яхши кўргин муслим бўласан". Яъни комил мусулмон бўласан. Бу сўзлари билан ислом динининг бағрикенглигини, унинг бутун оламларга раҳмат эканини баён қилганлар. Зеро ирқи, миллати, насл-насабидан қатъи назар барча инсонларга яхши гаплар айтишни мусулмонларга Аллоҳ таолонинг Ўзи буюрган.\n5. "Кулгуни кўпайтирма, чунки кулгунинг кўпи қалбни ўлдиради". Бу сўзлари билан мўмин киши учун ҳаёт беҳуда нарсаларга сарфлаб юбориладиган арзимас нарса эмас, балки солиҳ амаллар билан тўлдирилиши лозим бўлган ғанимат фурсат эканини баён қилганлар. Эътибор берадиган бўлсак "кулгунинг кўпи қалбни ўлдиради" дейилди. Бундан кулгуни мутлақо тарк қилиш эмас балки меъёрдан ортиқ кўп кулиш яхши эмаслиги тушунилади. Чунки Расулуллоҳ соллаллоҳу алайҳи васалламнинг ўзлари ҳам табассум билан кулганлар, саҳобалари ҳам кулганлар. Бунга қуйидаги ҳадислар мисол бўла олади:\n«Расулуллоҳ соллаллоҳу алайҳи васалламнинг оғизларининг ичи кўринадиган даражада оғизларини катта очиб кулганларини кўрмаганман. У зот табассум қилар эдилар».\n«Ибн Умардан: «Набий соллаллоҳу алайҳи васалламнинг саҳобалари кулишар эдими, деб сўрашди. У: «Ҳа, ваҳоланки иймон уларнинг қалбларида тоғлардан ҳам улканроқ эди», деди».\nКулгуни жоиз ва ножоизлигига кўра иккига турга ажратиш мумкин:\n1. Бирор нарсадан хурсанд бўлиб кулиш.\n2. Бировни камситиш ё обрўсини тўкиш мақсадида кинояли кулиш.\nБировни камситиш ё обрўсини тўкиш мақсадида кинояли кулишни шариат ман қилган. Бирор нарсадан хурсанд бўлган пайтдаги кулишнинг эса меъёрдан ортиғи ман қилинган. Яъни меъёрдан ортиб кетса қалбни ўлдирадиган кулгу бўлиб қолади.\nҲужжатул ислом имом Ғаззолий бу ҳақида шундай деганлар: "Кўп кулгу ва мол дунёга хурсанд бўлиш инсон томирларига сизиб кирувчи заҳри қотил кабидир. У хавф, маҳзунлик, ўлим ва қиёматни эслаш каби хусусиятларни қалбдан чиқариб юборади. Бу эса қалбнинг ўлишидир".\nРасулуллоҳ соллаллоҳу алайҳи васалламнинг мазкур насиҳатларини ҳаётимизга татбиқ этиб уларнинг фойдасидан баҳраманд бўлиш барчамизга насиб этсин.\nДилфуза 07:16 / 27.02.2019\nМаколада катта фойда бор,буларни аввал хам эшитганман,барибир укидим,кулгу хаккидагисидан фойда олдим,билмаганимни билдим,каттакон Рахмат,аллох рози булсин сизлардан.\ngʻayrat 08:08 / 26.02.2019\nАссалому алайкум мақола ҳаёт йўлумни белгилаб олишим учун муҳим рўл ўйнади\nИлм ўрганиш бешикдан қабргачадир\n15:17 / 22.04.2017 1742\n15:19 / 22.04.2017 1606\nРасулуллоҳ соллаллоҳу алайҳи васаллам даврларидаги дин ҳақиқатлари\n969 15:30 / 23.06.2019\nПайғамбаримиз Муҳаммад соллаллоҳу алайҳи васаллам мақтаб кетган илгарги салафи солиҳлар даврида бир парҳезгорлиги, тақвоси ва омонатдорлиги билан атрофга давоми...\n1749 21:00 / 12.03.2019\n1278 17:10 / 13.05.2019\nАжиб бир мўъжиза\nАллоҳ таоло Қаҳф сурасининг 25оятида золим ҳоким истибдодидан иймонларини сақлаб қолиш учун бир қаҳфгағорга паноҳ тортиб кирган етти киши ҳақида шундай марҳамат давоми...\n3023 15:10 / 28.12.2018


«Шпайхер қатлиоми»га алоқадор 27 киши ўлим жазосига маҳкум этилди\n11:27 / 09.08.2017\nИроқ Олий жиноят суди қарорига кўра, 27 киши 2014 йили ИШИД жангарилари томонидан амалга оширилган «Шпайхер қатлиоми»га алоқадорликда айбланиб, ўлим жазосига маҳкум этилди. Сешанба куни эълон қилинган қарор матни билан журналистларни таништирган мамлакат Олий жиноят суди вакили Абдул Саттор Бироқдор «27 нафар жиноятчи ўшанда 1,700 киши қатл этилгани учун жазоланиши керак», деб фикр билдирган.\nҚарор Олий жиноят суди томонидан қабул қилинганига қарамай, айбланувчилар апелляция қилиши ва ўз ҳимояси учун далилларни келтириши мумкин. Ушбу кишиларнинг жазоланиши «Шпайхер қатлиоми»га алоқадор шахсларнинг ўлимга маҳкум этилишига оид иккинчи йирик қарор ҳисобланади. 2016 йили Ироқ ҳукумати 36 нафар жиноятчини дорга осиш орқали ўлим жазосига маҳкум этган эди.\nШпайхер, Тигрит шаҳри яқинидаги АҚШнинг собиқ ҳарбий базаси, ИШИД жангарилари томонидан назоратга олингач, қўлга олинган шиа эътиқодидаги кишиларнинг қатлиомига гувоҳ бўлган. Ҳозиргача жангарилар томонидан ўлдирилган кишиларнинг 1,700 нафарга яқини кафанланиб, қайтадан кўмилди.\nсуд Шпайхер қатлиоми Тигрит


Сифатли ва тез йўл қурувчилар ҳақида видеолар - Carzone.Uz\nСифатли ва тез йўл қурувчилар ҳақида видеолар\nБиз секин йўл қуришларига ўрганиб қолганмиз. Аммо хорижда бундай эмас. Тасаввур қилинг эрталаб юрган ўйдим-чуқур тупроқ йўлингиз кечқурун қайтишингизда текис асфалтга айланади.\nАвстралияда тасвирга олинган ушбу видео замонавий технологиялардан фойдаланиб йўлни тезроқ қуриш мумкинлигини кўрсатади. Видео муаллифларининг айтишича, 5 кмли трассани қуришга атиги 2 кун вақт кетган. Видеода қурилишнинг якуний қисмигина кўрсатилганлигини эслатиб ўтамиз. Австралиянинг серқуёш иқлими худди бизникига ўхшайди.\nБуниси эса Голландиялик омилкор йўлсозларнинг ҳунари. Замонавий технологиялар ёрдамида қурилаётган кўчани томоша қилинг.\nБу видеода Канадада автотрасса таъмирланишини кўриб турибсиз. Эски асфальт қиртишлаб олинди ва ўрнига янги асфалт ётқизилди. Бор-йўғи бир кун сарфланди.\nФақат автомобиль йўлини эмас, темир йўлни ҳам тезкорлик билан қурса бўлади. Хитойнинг жанубидаги Лунян шаҳрида темир йўл бўлагини 8 соатда қуришди. Тўғри, Хитойда ишчи кучи мўл-кўллиги сабабли бу видеода замонавий техникадан ҳам кўра саноқсиз ишчиларни кўрасиз. Бу участкада 7 бригадага бўлинган бир ярим минг ишчи хизмат қилган. Бундан ташқари етти поезд ва 23 экскаватор ҳам ишлаган.\nБутунлай йўлсиз шароитда тез йўл қурса бўладими? Албатта. Бир неча дақиқадаёқ бунёд этиш мумкин. Тўғри, бу вақтинча йўл бўлади. Бир томондан қуриб, нариги томондан йиғиштириб кетилаверади. Бу технологиядан асосан ҳарбийлар фойдаланади.


Ўзбекистон ёшлар терма жамоаси икки ҳафтадан сўнг бошланадиган Осиё чемпионатида иштирок этади. Олти йил муқаддам ўсмирларимиз худди шундай мусобақада ғолибликни қўлга киритган эди.\nОлий лига (Супер лига): янги мавсум ҳисоб-китоби\nЎзбекистон чемпионатида узоқ кутилган янги регламент ҳам маълум қилинди. Энди олий ва биринчи лигани унутиб, Суперлига ҳамда Про-лига атамаларига кўникавериш керак.\nМарсело Бьелсанинг Лига 1га қайтиши ушбу чемпионатни кузатиш учун асосий сабаблардан бирига айланган...\nУниверсал аскар - Роберто Фирмино\nЧемпионлар Лигаси гуруҳ босқичининг сўнгги турида «Ливерпул»нинг ҳужумкор квартети - Мане-Коутиньо-Салоҳ-Фирмино «Спартак» мудофаасини ёриб ўтиб, 7та гол уришди ва шу тариқа «Энфилд»нинг ҳайратомуз ҳайқириғидан баҳра олишди.\nЎзбекистон чемпионати янги йилдан буткул бошқача қиёфага киришидан умидвормиз, албатта.\nҚирол артуроми ёки жанжалкашлар қироли\nЧили термаси етакчиси, «Бавария» клубининг энг яхши футболчиларидан бири бўлган 30 ёшли Артуро Видаль сўнгги пайтларда машмашалар гирдобида қолаётгандай - ажойиб оила эгасининг алкоголга ружу қўйгани ҳақидаги гап-сўзлар аллақачон ҳамманинг оғзига тушган.\nМисрлик моҳир мерган – Муҳаммад Салоҳ\n6 декабрь куни у «Спартак»нинг додини берган беллашув («Ливерпуль» - «Спартак» - 7:0)да сўнгги нуқтани қўйди, тахминан ярим йилдан кейин Россия термаси дарвозасини ҳеч бўлмаганда бир марта забт этишга уриниб кўришига шубҳа йўқ.\nҚуръа маликалари: Софи Лорендан Мария Команднаягача (фотогалерея)\nЖаҳон чемпионатига қуръа ташлаш маросимини олиб боришни қайси ҳурлиқоларга ишониб топширишган?\nПрофессионал футбол лигаси: Муаммо ва истиқбол\nМаълумки, сифатли футбол чемпионати миллий терма жамоанинг муваффақиятли ўйнаши учун замин яратади.\nҲозирча ишончни оқлай олмаганлар рамзий термаси (фотогалерея)\nБу футболчилар учун миллионлаб пул сарфланди, аммо ҳозирча ишонч тўла оқланганича йўқ.


9 ой аввал | abuumar | 2697\nАссалому алайкум! Устозлар, ўзбек оиласида хеч қандай диний тушунчасиз туғилиб-ўсиб, рус йигитга турмушга чиқиб ва у оилада насроний динини қабул қилган аёл муртад бўладими?\nАллоҳ таоло "Бақара" сураси 221-оятида марҳамат қилади:\n«Ва мушриклар иймонга келмагунларича, уларга никоҳлаб берманг».\nЯъни мўминаларни уларнинг никоҳига берманг. Муслима-мўмина аёллар мусулмон динидаги эркакдан бошқа эркакка турмушга чиқишлари мутлақо мумкин эмас. Агар у эркак Исломга кириб, мўмин бўлсагина, рухсат бўлади.\nҲатто эркак яҳудий ёки масиҳий динида бўлса ҳам, муслима аёлнинг унга никоҳланиши ҳаром. Фақат мусулмон эркак бўлиши шарт. Пайғамбаримиз алайҳиссолату вассалом: «Биз аҳли китобнинг аёлларига уйланамиз, улар бизнинг аёлларимизга уйланмайдилар», – деганлар.\nХудди аёлларга ўхшаб, эркаклар фазлининг ўлчови ҳам иймондир:\n«Шубҳасиз, мўмин қул мушрикдан, гар у сизни қизиқтирса ҳам, яхшидир».\nЯъни эркак киши қул бўлса ҳам, мўмин бўлса, бас, бошқа иймонсиз эркаклардан яхшидир...\nЭркак бўлсин, аёл бўлсин, иймонсизлиги, мушриклиги жуда ёмон, ким улар билан алоқада бўлса, хусусан, никоҳ каби муқаддас ва нозик алоқада бўлса, касофати уради. Урганда ҳам, энг ҳассос нуқтада – ақийда бобида уради ва инсон ўз турмуш ўртоғига эргашиб, динидан чиқиб кетиши хавфи бор. Шунинг учун оятда:\n«Анавилар ўт-оловга чақирарлар», – дейилади.\nАнавилар (мушриклар) ўзлари билан бирга бўлганларни мушрикликка, бу дегани, дўзах ўтига чақирадилар.\n«Аллоҳ эса Ўз изни ила жаннатга ва мағфиратга чақирар ҳамда одамларга Ўз оятларини баён қиладир. Шоядки, эслатма олсалар».\nШунинг учун Аллоҳ таолонинг баён қилиб берган оятларига амал қилиб яшаш керак. ("Тафсири Ҳилол" китобидан).\nУ аёл ҳам барча каби фитратда туғилгандир. Агар ота-онаси мусулмон бўлишган бўлса ва яна туғилганида мусулмонлар одатларини бажо келтирган бўлсалар, яъни қулоққа азон чақириш каби, у аёл мусулмон бўлган. Бу борада мен Исломни қабул қилмаганман дейиш ноўрин. Чақалоқ ҳеч нарсага ақли етмагани билан ота-она шуни ирода этган бўлса, шу кифоя. Насороликда ҳам худди шундайдир. Чақалоқни таъмид қилинганидан кейин насоро бўлган ҳисобланади.\nМуртад ва кофир маъноларини яхши англаб олишимиз керак. Муртад сўзи «иртадда» феълидан бўлиб, қайтди, яъни сўзидан қайтди маъносини билдиради. Олдин мусулмон бўлиб, кейин бошқа динга ўтган кишини муртад дейилади. Чунки, у олдин «Аллоҳдан ўзга илоҳ йўқ ва Муҳаммад унинг қули ва элчисидир», деб гувоҳлик бериб, кейин бу сўзидан қайтди. Бу борада чақалоқликлигида ота-онаси унга шу динни ихтиёр этиб, Ислом одатларини бажарган бўлса, кейинчалик у катта бўлиб, бошқа динни танлаган бўлса ҳам муртад ҳиссобланади.\nКофир сўзи «кафара» феълидан бўлиб, инкор этди маъносини билдиради. Яъни Аллоҳнинг борлигини инкор қилган кишига кофир дейилади. Бу сўз асосан атеисларга қўлланади. Чунки улар Худо борлигини тан олишмайди, инкор этишади. Бошқаларга ҳам қисман, жузъий равишда қўлланади. Аллоҳни тан олган, Унинг баъзи сифатлари, неъматларини ёки Исломнинг баъзи аҳкомларини инкор этган кишиларга жузъий равишда қўлланади. Исломни қабул қилмай насроний динини қабул қилганларга муртад ва кофир сўзи қўлланилмайди. Уларни Ислом таълимоти бўйича насоро, масиҳий ёки аҳли китоб дейилади. Исломда аҳли китоблар билан муомила таълимоти бўлиб, шунга кўра улар билан яхши муомилада бўлинади. Валлоҳу аълам!\nЛашкар ва шамол чироқ нима?\nКестириш (суннат) ҳақида\nКишининг улим топган давридан то киёматгача бўладиган мухим ишлар кетма-кетлиги\nФолбинларларга жинлар олиб келаётган хабарлар\nодам отонинг жаннати\nИсо алайҳиссалом қиёматга яқин ерга тушганларида неча ёшда бўлади?\nҲайит куни қабристонга чиқиш!!!\nИсломда диний бағрикенглик\nАллоҳ таъола ўз иродаси билан барча халойиқ истаса ҳам истамаса ҳам “Қ\nЎзини ўзи кофир деган одамнинг ҳукми


АЛИСИП-500 – medu.uz – Дорилар ҳақида маълумотлар ўзбек тилида\nHome Йўриқномалар АЛИСИП-500\nПрепаратнинг савдо номи: АЛИСИП-500\nТаъсир этувчи модда (ХПН): ципрофлоксацин гидрохлориди.\nфаол модда: ципрофлоксацин гидрохлориди (моногидрати) ципрофлоксацинга ҳисоблаганда 500 мг.\nёрдамчи моддалар: микрокристалл целлюлоза, натрий карбоксиметилкрахмали, повидон, натрий кроскармеллоза, тальк, магний стеарати, коллоид кремний диоксиди, титан диоксиди, полиэтиленгликоль.\nТаърифи: икки ёқлама қавариқли, оқдан деярли оқ ранглигача бўлган, «CIP 500» ўйиқли ва бир томонида рискали капсуласимон шаклли плёнка қобиқ билан қопланган таблеткалар.\nФармакотерапевтик гуруҳи: Антибактериал синтетик воситалар. Фторхинолонлар гуруҳи антибактериал препарат.\nФторхинолонлар гуруҳига мансуб кенг бактерицид таъсир доирали микробларга қарши препарат. Тинч ҳолатдаги ҳамда кўпайиш босқичидаги микроорганизмларга бактерицид таъсир кўрсатади. Таъсир механизми бактерияларнинг кўпайиш вақтида хромосомаларни сегментли деспирализацияси ва спирализацияси жараёнида катта аҳамиятга эга бўлган ДНК-гираза ферментининг фаоллигини ингибиция қилиши билан боғлиқ. Кўпчилик грамманфий ва граммусбат микроорганизмларга нисбатан юқори фаол: кўкйиринг, гемофил ва ичак таёқчалари, шигеллалар, сальмонеллалар, менингококк, гонококк, стафилококкларнинг кўпчилик штаммлари (пенициллиназа ишлаб чиқарувчи ва ишлаб чиқармайдиган, метициллинрезистент), энтерококкларнинг айрим турлари, шунингдек кампилобактер, легионеллалар, микоплазмалар, хламидиялар ва микобактериялар. Бета-лактамазаларни ишлаб чиқарувчи организмларга нисбатан фаол. Аминогликозидлар, пенициллинлар, учинчи авлод цефалоспоринлари, тетрациклинлар ва бошқа антибиотикларга чидамли бактерияларга қарши жуда самарали восита. Препаратга резистентлик жуда секин ҳосил бўлади (кўп поғонали тур). Препаратга резистент бўлган микроорганизмлар: Ureaplasma urealyticum, Clostridium difficile, Nocardia asteroides, Streptococcus faecum, Treponema pallidum, Chlamidia.\nПрепарат сезгир бактерияларга, шунингдек фагоцитлар ичида ҳам таъсир кўрсатиб, иммунологик тизимни қўллаб-қувватлайди. Кислотали муҳитда фаоллиги камаяди.\nПрепарат меъда-ичак йўлларидан тез ва яхши сўрилади. Асосан ўн икки бармоқ ва ингичка ичакларда сўрилади. Ичга қабул қилинганида ципрофлоксациннинг биокираолишлиги 70-80% ни ташкил қилади. Овқат қабул қилиш препарат сўрилишини секинлаштиради, лекин Сmax ва биокираолишлигини ўзгартирмайди. Тахминан 20-30% қон плазмаси оқсиллари билан боғланади. Препарат қабул қилинган вақтдан то уни қонда пайдо бўлиши аниқланишигача бўлган вақти, одатда 30 минутдан кам. Қонда максимал концентрацияга етиш вақти 1-1,5 соатни ташкил қилади. Тўқималар, суюқликлар ва ҳужайраларга кириб юқори концентрация ҳосил қилади. Ципрофлоксациннинг ўпка тўқимасидаги ва простата безидаги концентрацияси қон зардобидаги концентрациясидан бир неча марта юқори. Жигарда кам фаол метаболитларининг ҳосил бўлиши билан метаболизмга учрайди (15-30%). Буйрак клиренси минутига 3-5 мл/кг. Асосан буйраклар орқали (тахминан 30-60% ўзгармаган ҳолда, 15% метаболитлари ҳолида) ва қолган қисми ахлат билан чиқарилади.\nИчга қабул қилинганидан сўнг ярим чиқарилиш даври (Т1/2) 3-5 соат. Буйраклар функцияси сезиларли даражада бузилганида бу кўрсаткич ошиши мумкин (ҳатто 12 соатгача).\nИчга. Таблеткаларни оч қоринга ёки овқатдан сўнг, бутунлигича озгина суюқлик билан ютиш лозим. Доза инфекцияни жойлашиши ва кечишининг оғирлигига, шунингдек микроорганизмнинг сезгирлигига қараб индивидуал равишда белгиланади. Буйраклар функциясининг ўртача ва яққол бузилишлари бўлган беморларда дозага тузатиш киритиш талаб қилинади (яъни креатинин клиренси минутига 20 мл дан кам бўлганида, бир марталик доза ўртача дозанинг 50% ни ташкил қилади ва суткада 2 марта буюрилади ёки одатдаги бир марталик доза суткада бир марта юборилади). Жуда оғир ҳолларда ва ципрофлоксацинга сезгирлиги кам бўлган микроорганизмлар чақирган қайталанувчи инфекцияларда, препаратнинг кундузги дозасини бир қабулда 750 мг гача ошириш мумкин, кунига 2 марта ҳар 12 соатда қабул қилинади. Кекса беморлар учун дозани камайтириш керак (одатда 1/3 га).\nСийдик чиқариш йўлларининг инфекцияларида суткада икки марта 0,25-0,5 г дан буюрилади; даволаш курси 7-10 кун. Асоратланмаган гонореяда бир марта 0,25-0,5 г; гонококк инфекцияси хламидия ва микоплазма инфекцияси билан бирга қўшилганида 0,75 г дан ҳар 12 соатда 7-9 кун давомида буюрилади. Шанкроидда суткада икки марта 0,5 г дан бир неча кун қбул қилинади. Бурун-халқумдаги менингококк ташувчиликда бир марта 0,5 г ёки 0,75 г дозада. Сальмонеллаларни сурункали ташувчиликда суткада 4 марта 0,25 г дан буюрилади. Пневмонияда, остеомиелитда суткада 2 марта 0,75 г дан, 7-14 кун давомида буюрилади. Staphylococcus aureus чақирган меъда-ичак йўлларининг инфекцияларида ҳар 12 соатда 0,75 г дан, 7-28 кун давомида буюрилади.\nОвқат ҳазм қилиш тизими ва жигар томонидан: кўнгил айниши, қусиш, овқат ҳазм қилишни бузилиши, диарея, қорин соҳасида оғриқ, метеоризм, иштаҳани йўқолиши, холестатик сариқлик, гепатит.\nМарказий ва периферик нерв тизими томонидан: бош айланиши, бош оғриғи, мигрень, чарчоқлик, ҳолсизлик, уйқусизлик, қўзғалиш, қалтираш, периферик невралгия, парестезиялар, кўп терлаш, ҳаракат координациясини бузилиши, тиришиш, безовталик ҳолати, депрессия, галлюцинациялар, тунги даҳшатлар (бу реакциялар препаратни дарҳол тўхтатишни талаб қилади).\nСийдик-чиқариш тизими томонидан: гломерулонефрит, дизурия, полиурия, кристаллурия, альбуминурия, уретрал қон кетишлар, ҳатто транзитор буйрак етишмовчилигининг ривожланишигача бўлган функциясини бузилиши мумкин.\nСезги аъзолари томонидан: таъм ва ҳид сезишни бузилиши, кўришни бузилиши (диплопия, хроматопсия), қулоқларда шовқин, вақтинчалик қулоқ эшитмаслиги (айниқса баланд товушларга).\nЦипрофлоксацинга ёки бошқа хинолон препаратларга бўлган юқори сезувчанлик, 18 ёшгача бўлган болалар (ёшларда тоғайларни шикастланишига олиб келиши мумкин), кексалар, ҳомиладорлар ва эмизикли аёлларда сохтамембраноз колитда (в/и юбориш учун) қўллаш мумкин эмас.\nБош мия томирларининг яққол атеросклерози, бош мия қон айланишининг бузилишлари, тутқаноғи, анамнезида тиришиш ҳуружлари бўлган, буйраклар функцияси бузииши бўлган пациентларда (фақат ҳаётий кўрсаткичлар бўйича) эҳтиёткорлик билан буюрилади. Даволаниш вақтида беморлар етарли миқдорда суюқлик қабул қилишлари лозим. Препарат реакция тезлигини пасайтириши мумкин (айниқса алкоголь билан бир вақтда қўлланганида), буни юқори диққат ва тезкор реакцияларни талаб қиладиган касб эгалари (масалан, транспорт ҳайдовчилари) ҳисобга олишлари керак. Оғир ва узоқ давом этувчи диарея ҳолларида сохтамембраноз колит ташҳисини истисно қилиш лозим, у препаратни қўллашни дарҳол бекор қилишни ва керакли даволашни буюрилишини талаб қилади. Препарат билан даволаш фонида айрим лаборатория кўрсаткичлари ўзгариши мумкин: сийдикда чўкма пайдо бўлиши, қон зардобида креатинин, мочевина, билирубин, жигар трансаминазаларининг концентрациясини вақтинчалик ошиши; айрим ҳолларда – гипергликемия, кристаллурия ёки гематурия, протромбин кўрсаткичларини ўзгариши.\nДаволаниш вақтида фотоаллергик реакцияларини пайдо бўлишининг эҳтимоли туфайли, бевосита қуёш нурларидан сақланиш керак.\nПрепарат болалар ололмайдиган жойда сақланcин ва яроқлилик муддати ўтгач ишлатилмасин.\nСимптомлари: Баъзида ципрофлоксациннинг дозаси сезиларли даражада ошириб юборилганида буйракларнинг ўтувчан шикастланиши аниқланган.\nДаволаш: Махсус антидоти йўқ. Меъдани ювиш ва қусишни чақиришни ўтказиш лозим, қўшимча гемодиализ ёки перитонеал диализ ўтказиш мумкин.\nҚобиқ билан қопланган 10 та таблетка алюминли блистерда. 1 блистер қўллаш бўйича йўриқномаси билан бирга картон қутида жолашган.\nОлдингисиАлизол - Д12.04.2018


Қирғизистон: Ўш мадрасаси мударриси баччавозликда гумонланаяпти - Фарғона.Ру ахборот агентлиги\n01:38 msk, 4 Июль 2020\n05.07.2012 13:56 msk\nЎшдаги “Ийиқ Сулаймон Тоо” мадрасасининг мударриси ўқувчиларни жинсий зўрлашда гумонланаяпти. Бу ҳақда 2012 йил 4 июль куни Қирғизистон ИИВ расмий сайти хабар берди.\nҚирғизистон ИИВ матубот хизмати қисқача қилиб қуйидагиларни маълум қилди:\n“Ички ишлар ходимлари диний мадраса ходими тарафидан жинсий зўравонлик содир этганини аниқладилар. 3 октябрь куни Бишкек шаҳар Октябрь райони ички ишлар бошқармасига 9 ёшли болага нисбатан жинсий характердаги зўрлик ишлатилгани ҳақида ариза келиб тушди.\nАризада айтилишича, Ўш шаҳридаги мадрасалардан бирининг мударриси жорий йилнинг июнь ойида ўқувчи болани баччавозликка тортган. Жабрланувчи шу кунларда пойтахтдаги касалхоналардан бирига ётқизилган. Октябрь райони ИИБ терговчиси томонидан ушбу ҳолат бўйича суд-медицина экспертизаси тайинланган.\nБугун экспертиза натижалари олинди, унда жинсий зўравонлик ҳолати тасдиқланди. Шу бугуннинг ўзида, 4 июль куни Ўш шаҳар ИИБ оператив ходимлари гумонланувчи мударрисни ҳибсга олдилар. Дастлабки маълумотларга кўра, мадраса талабаси тунда зўрланган.\nУшбу жиноят бўйича материаллар Ўш шаҳар ИИБ тергов бўлимига оширилади. Айни пайтда жиноят ишини қўзғатиш масаласи ҳал этилмоқда”.\nҚайд этиш жоиз, “Фарғона” ахборот агентлиги содир этилган разиллик ҳақида ички ишлар органлари бу ҳақда эълон қилишларидан бир кун аввал хабардор бўлганди. Аммо биз бу жиноят ҳақида ёзишга шошилмадик. Диний мадраса мударрисига нисбатан қўйилаётган айбловлар жуда оғир ва жиддий, унинг жинояти ҳали исботланмаган ва бу ҳақда фақат жабрланган боланинг онаси маълумот берган эди, холос...\nУстози қўрқитиб қўйган болалар мадрасада нима ишлар содир бўлаётгани ҳақида ҳеч кимга гапирмай юрдилар, аммо тўққиз ёшли ўғли орқа пешобида оғриқ пайдо бўлгани ҳақида шикоят қила бошлаганида, унинг онаси ташвишга тушиб қолди.\n“Ўғлимни мадрасага берганимга уч ҳафта бўлганди. Ҳафта бошида у ерга олиб бориб қўйиб, пайшанба куни уйга олиб келардик. Ҳар сафар уйга келганида йиғлаб, мадрасага бошқа бормайман”, – дея хархаша қиларди. Ёлғиз ўғил, эркалик қилаяпти деб, ҳафта бошида яна мадрасага қўйиб келардим. Кейинги сафар уйга келганида (ўтган пайшанба куни – таҳр.) ҳожатхонага бора олмаяпман, орқам ачишаяпти деди. Нимага деб сўрасам, йиғлаб юборди. Шунақа, мадрасада “Н” деган устоз мени кечасида олиб чиқиб кетиб орқамга жинсий аъзосини киргизади деб айтди”, - дейди боланинг онаси.\nБу гапдан таажубга тушган она ўғлининг шимини пастга туширади, лекин ичидаги трусиги йўқлигини кўриб яна хавотирга тушади.\n“Трусигинг қани деб сўрасам, устоз сийиб юборди деди. Ҳар ҳафта халтасига тўртта-бешта трусик солиб берар эдим. Халтасини очиб қарасам, ҳаммаси эркакнинг манийиси билан булғанган”, - дейди у.\nОна эрталаб мадрасага бориб унинг раҳбарлари ва ўша баччавоз устоз билан учрашади. Юзма-юз учрашув давомида мударрис айбини бўйнига олади. Мадраса раҳбарияти бу кўнгилсиз воқеадан афсусдалигини, муаммони келишув йўли билан биргаликда ҳал этишни илтимос қилади.\nМадраса рахбарияти уларни Бишкекка келишини ва барча муаммоларни ўша ерда ҳал этишни таклиф этади.\n“Турли хил таклифлар қилишаяпти. Мен нима қиламан бу таклифларини. Бугун эрталаб (сешанба куни-таҳр.) Бишкекка келиб, улар билан учрашмасдан ўғлимни бир профессорга кўрсатдим. Орқа пешоби дарз кетган, касалхонага ётқизиб даволаш керак, деяпти. Ҳозир ўғлим шифохонада”, - дейди боланинг онаси телефон орқали. Шу ерда у милицияга ариза берганини ҳам қўшимча қилди.\nМадраса раҳбарияти бўлиб ўтган воқеа юзасидан шарҳ беришдан бош тортди. Душанба куни эса мадрасада таҳсил олаётган болаларга ўқиш вақтинча тўхтагани айтилди.\nЖабрланган бола онасига бошқа болалар ҳам мадрасада шу аҳволга тушганини ҳамда бу ишлар доим бўлиб келганини айтиб берган. Устоз болаларга “агар, бу нарсани бировга айтсанг, калтак ейсан”, деб қўрқитиб, уларни алдаган ҳамда музқаймоқ сотиб олиш учун пул бериб келган.\n“Ийиқ Суолайман Тоо” мадрасаси Ўш шаҳрининг Черемушки даҳасида жойлашган.\n“Фарғона” воқеалар ривожланиши ортидан кузатиб боради.


Пешку туманида «Аҳмадбой» борлиги аниқланди. У ҳам чинозлик «салафи» йўлидан бориб, молиявий пирамида шакллантиришга уринаётгани аниқланган. Яъниким, фуқаро ...\n«Аҳмадбой»га нисбатан навбатдаги ҳукм ўқилди\n«Аҳмадбой» номи билан танилган чинозлик Аҳмаджон Турсунбоев ва унинг жиноий шерикларига нисбатан ўтган йили жиноят ишлари бўйича Тошкент вилоят ...\nАҳмадбой: «40 миллион долларни тўлашга қурбим етмайди. Пулнинг ҳаммаси талон-торож бўлиб кетганку» (видео)\nорасида «Аҳмадбой» номи билан танилган Аҳмаджон Турсунбоевга нисбатан жиноий иш кўриб чиқилаётган суд залидан олинган видео ижтимоий тармоқларда тарқалди. ... топган 100—500 минг долларни фақат фуқароларга тўлаганман», — дейди Аҳмадбой. Шунингдек, у одамлар валютани қандай олиб келгани ҳақида гапирган. «Биттаси ...\nИчки ишлар вазирлиги «Муродбой»дан жабрланган фуқароларга эълон билан чиқди\nИчки ишлар вазирлиги ҳузуридаги Тергов департаменти томонидан Тошкент вилояти Янгийўл туманида М.М.Ю. (халқ орасида «Муродбой» номи билан танилган) томонидан таъсис этилган «ERKIN AVTO DILLER» МЧЖ мансабдор шахсларига нисбатан қўзғатилган жиноят иши бўйича дастлабки тергов ҳаракатлари олиб борилмоқда.\n«Аҳмадбой»нинг кўриниши чаккимас: «ўтирган» одамга ўхшамайди-я...\n«Аҳмадбой» номи билан танилган чинозлик Аҳмаджон Турсунбоев ва бошқаларга нисбатан навбатдаги суд мажлиси бўлиб ўтиб, судланувчиларга тегишли ... тегишли жазо тайинланганидан хабарингиз бор. Ҳукмдан кейин «Аҳмадбой»нинг ОАВга берган қисқа интервьюси видеоси тарқалдики, унга кўзи ...\nХ.Шермуҳамедов раислигида бўлиб ўтган суд мажлисида чинозлик «Аҳмадбой» номи билан танилган чинозлик Аҳмаджон Турсунбоев ва бошқаларга ... ва бошқаларга нисбатан навбатдаги суд мажлиси бўлиб ўтгани ва «Аҳмадбой» узил кесил 10 йил муддатга озодликдан маҳрум этилгани хабар берилган ...\n«Аҳмадбой» номи билан танилган чинозлик Аҳмаджон Турсунбоев ва бошқаларга нисбатан навбатдаги суд мажлиси бошлангани ҳақида хабар берилган эди. Жиноят ... белгиланган эди. Хуллас, бўлиб ўтган суд якунларига кўра «Аҳмадбой» неча йил муддатга «кесилгани» ҳақида аниқ тасаввурлар бор. Бироқ ...\n«Аҳмадбой»га яна жазо тайинланиши мумкин\nтингланди. Суд жараёни давом этмоқда. Эслатиб ўтамиз, «Аҳмадбой» номи билан танилган чинозлик Аҳмаджон Турсунбоев ва унинг жиноий ...\nбўлишича, Олмос опаси билан суҳбат чоғида одамлар Чиноз туманилик Аҳмадбойга автомашинасини сотиб, ҳар ойда келишувдаги 1500-2000 минг АҚШ ... олаётганини айтган. Муродбек келишилган пулни бермаса, автомашинани Аҳмадбойнинг офисига олиб бориб, сотиб юбориш таклифини айтган.Таклиф Дилсорага ...\nЧинозда яна бир «Аҳмадбой» чиқиб қолди\nУ 2016 йил май-июнь ойларида «Янгийўл автобизнес сервис МЧЖ» деб ёзилган сохта ташриф қоғози билан фуқароларни ишончига кирган.\n«Аҳмадбойнинг андижонлик синглиси» ёхуд ломбарддаги фирибгарликлар\nА.А. бошчилигидаги уюшган гуруҳ жиноий фаолияти давомида жабрланувчиларга жами 6 миллиард сўмдан ортиқ моддий зарар етказган. Шундан Андижон вилояти ИИББнинг депозит ҳисобрақамида сақланаётган 114691404 сўм пул жабрланувчиларга қайтарилди.\nАҳмадбой ва Мавроди: қай бири кучли?\nМавроди вафот этди. Ҳазилнинг ўрни бўлмаса-да, кўпчилик «русларнинг Аҳмадбойи ўлди» деб луқма ташлади. Аслида Мавроди яратган молиявий эҳром ... деб луқма ташлади. Аслида Мавроди яратган молиявий эҳром кўлами Аҳмадбойникидан минглаб марта каттароқ эди. 1990-йиллар... Бир вақтлар ...\nУргутлик «Аҳмадбой» фуқарони 580 минг долларга чув туширди\nўтамиз, молиявий пирамида асосчиси — тошкентлик Аҳмадбойнинг кирдикорлари фош қилингач, Ўзбекистонда одамларни пулга чув ... одамларни пулга чув туширадиган «шоввоз»ларга халқ орасида «Аҳмадбой» лақаби берилмоқда», — деб ёзади «Sputnik» нашри. Тошкент шаҳар ...\nБажарилмай қолган 17 лойиҳа, солиқ тўлашдан қочиб юрган нопок корхоналар, Аҳмадбойга ўқилган ҳукм, нураётган «Ёшлар уйи», антиқа «Nokia», «ОЧЛ юлдузи» ва куннинг бошқа хабарлари\nайланмасини тартибга солувчи қонун лойиҳаси ишлаб чиқилади. Жамият Аҳмадбойга ҳукм ўқилди! (видео) Чинозлик Аҳмадбой Турсунбоев Жиноят кодексининг ...\nжиноят иши бўйича сўнгги суд мажлиси бўлиб ўтди. Чинозлик Аҳмадбой Турсунбоев Жиноят кодексининг тегишли моддаларида назарда тутилган ...\nЧинозлик Аҳмадбойнинг суд мажлиси тўғридан-тўғри намойиш этилади\nйилнинг 16 февраль куни бўлиб ўтган навбатдаги суд йиғилишида Аҳмадбой Турсунбоев «ҳеч кимни алдамаганини» айтган эди. Мавзуга доир: ... Турсунбоев «ҳеч кимни алдамаганини» айтган эди. Мавзуга доир: «Аҳмадбойга автомобилини берганлар қайтариб олишди. Пул берганларнинг тақдири ...\nБизнинг очкўзлигимиз, бахиллигимиз, худбинлигимиз, зиқналигимиз «Аҳмадбой» тимсолида зуҳр бўлди\n«Аҳмадбой» жамиятнинг юзи – қозонда бори чиқади. Ҳар биримиздаги бахиллик куртак очиб, барг ёзиб, мева тугиб кетганининг аломати — «Аҳмадбой». ... қараймиз, сал имкон бўлса бир-биримизни ғажиймиз, буни шу кунларда «Аҳмадбой» мисолида кўряпмиз. «Аҳмадбой» тимсолида юзимизга тутилган ойнадан ...\nАҳмадбой: «Мен ҳеч қачон бировни алдамаганман»\n– Одамлар менга ўз ихтиёри билан пулларини келтириб берган. Мен бундан афсусдаман ва қилмишим учун халқимиздан, Президентимиздан кечирим сўрайман.\nАҳмадбойни билмайдиган одам орамизда қолмади. Ўзбекистонда бундай катта ҳажмда молиявий эҳром ярата олган чинозлик Аҳмад Турсунбоев кимнидир ... томонидан чек қўйилди, суд бўлиб ўтди. Катта фойда илинжида Аҳмадбойга топширилган пулларнинг, автомашиналар ва бошқа турдаги мол-мулкларнинг ...


УЕФА Чемпионлар Лигаси логотипини ўзгартирди - Халқ сўзи\nУЕФА Чемпионлар Лигаси логотипини ўзгартирди\n18:02 07 Июнь 2018 Спорт\nЧемпионлар Лигаси логотипи ребрендинг қилинди. Бу ҳақда УЕФА расмий сайти маълум қилган.\nМанбада қайд қилинишича, ташкилот бу орқали нуфузли турнирнинг логотипи, телелавҳалари ва бошқа тимсолларига ўзгартириш киритган.\nУЕФА ҳар уч йилда бир марта, ТВ ва ҳомийлик ҳуқуқлари сотилишининг янги циклидан олдин, еврокубокларни ребрендинг қилади. Бу сафар «юлдузли тўп» ва «юлдузли стадион» бренд-пакетнинг марказидан жой олди.


Халқаро янгиликлар, 01 январ 2011\nМисрда содир бўлган портлашда 21 насроний ўлди\nНасронийлар Ал-Қуддусийн черкови ёнидаги портлашда жароҳатланган сафдошини тез ёрдамга элтмоқда.\nМисрнинг Александрия шаҳридаги черков ёнида автомобил портлаши оқибатида 21 одам қурбон бўлди.\nМамлакат расмийларига кўра, бомба ўрнатилган автомобил насроний жамоа вакиллари ибодат маросимини ўтаб чиқаётган пайтда портлади.\nҲодиса Мисрда диний гуруҳлар ўртасидаги муносабатлар ўта таранглашган бир даврда содир бўлди.\nВенгрия Европа Иттифоқи раислигини қабул қилди\n1 январдан Венгрия ҳукумати Европа Иттифоқига президентликни қабул қилди.\nВенгриянинг раислик гали мамлакатда матбуотга оид қонунчилик кескинлаштирилгани боис қўшни давлатларлан танқидлар ёғилаётган даврга тўғри келди.\nЕвропа Иттифоқи раҳбарияти қонунни танқид қилиб, бу матбуоти оғир аҳволда бўлган давлатларга иттифоқнинг чақириқлари таъсирини туширишидан хавотир билдирди.\nВенгрия раислиги даврида, шунингдек, Европа Иттифоқининг 2014-2020 йилга мўлжалланган бюжети ҳам муҳокама этилади ва бу ҳам айни дамда блок учун нозик масалалардан бири бўлиб турибди.\nБритания, Германия, Франция каби иттифоқнинг бой давлатлари билан камбағал давлатларининг бу борадаги муросаси бироз баҳсли кечмоқда.\nИнқилоб гвардияси раҳбари Аҳмадийнажотни шапалоқламаган\nЭрон ҳукумати Wikileaks сайтининг Инқилоб гвардияси раҳбари мамлакат президентини шапалоқлаган, деган хабарини инкор қилди.\nЯқинда Wikileaks сайти Америка дипломатининг Озайрбойжондаги манбасига таяниб, бу ҳақда қайд этган маълумотларини хабар қилган эди.\nХабарга кўра, 2010 йил аввалида бўлган юзма-юз баҳс чоғида генерал Муҳаммад Али Жаъфарий президент Маҳмуд Аҳмайдинажотга шапалоқ туширган.\nБундай кескин баҳсга сабаб эса президентлик сайлови натижалари бўлгани айтилган.\nИнқилоб гвардияси расмийси бунга муносабат билдирар экан, Wikileaks "сохатокорликларни ўйлаб чиқариш" билан шуғулланмоқда, деб айтди.\nБундан аввал Аҳмадийнажот Wikileaksнинг чоп этганларини эътиборга сазовор эмас, деб баҳолаган эди.\nПокистонда учувчисиз учқич ҳужумида 6 киши ўлди\nПокистон хавфсизлик хизмати расмийлари АҚШга қарашли экани тахмин қилинган учувчисиз бошқариладиган учқич мамлакатнинг Афғонистон билан чегараолди ҳудудига ҳужум уюштиргани ҳақида маълумот берди.\nҲаво ҳужуми чоғида 6 киши ўлдирилган.\nИсми сир қолишини сўраган расмийларга кўра, ҳужум натижасида ўлган одамлардан бири ўз автомобилида бораётган маҳаллий ҳайдовчилардан бири бўлган.\nПокистонда шаккокка ўлим жазоси тарафдорлари намойиш қилди\nПокистонда жума куни минглаб одам динни таҳқирлаганни ўлим жазосига ҳукм қилиш қисмини ўзгартиришга қарши норозилик намойишига чиқди.\nНамойишлар натижасида мамлакатнинг айрим қисмларида транспорт қатнови издан чиқди, баъзи ташкилотлар иши тўхтаб қолди.\nКарачи шаҳрида полиция тош ота бошлаган намойишчиларни тарқатиш учун кўздан ёш оқизувчи газ қўллашга мажбур бўлди.\nИсломобод, Лаҳор, Пешавор ва Кветта шаҳарларида ҳам жума намозидан сўнг намойишлар бўлди.\nНамойишчилар шаккоклик қилган, деб топилганларга ўлим жазоси сақланиб қолишини талаб қилмоқда.\nАммо, мамлакатдаги ҳуқуқни ҳимоя қилиш нодавлат ташкилотлари қонуннинг бу қисми кўпроқ диний озчилик вакилларига қарши, аксарият ҳолларда ноўрин қўлланишини танқид қилиб келади.\nШу вақтга қадар Покистонда шаккоклик учун ўлим жазосига ҳукм қилинганларга нисбатан жазо ижро этилмаган. Аммо, бу айблов бўйнига илинган ўнлаб одам оломон томонидан ўлдирилганига оид ҳолатлар кўплаб қайд этилган.\nБарак Обама: Ал Қоида ҳар қачонгидан-да кучли босимлари остида\nАҚШ Президенти Барак Обама Покистон ва Афғонистонда яширинган Ал-Қоида етакчилари ҳозир халқаро кучларнинг ҳар қачонгидан-да кучли босими остида қолмоқда, дея байн қилди.\nОбама бу ҳақда Афғонистондаги АҚШ ҳаво базасига қилинган ҳужумнинг бир йиллиги муносабати билан йўллаган мурожаатида таъкидлади.\nЎтган йил декабр ойида Хост вилоятида содир этилган ҳудкуш ҳужум оқибатида АҚШ Марказий разведка бошқармасининг етти ходими ҳалок бўлган эди.\nОқ уй раҳбарига кўра, махсус ҳизматларнинг пухта фаолияти боис АҚШда хавфсизлик вазияти ҳозир анча яхшиланган.\nҲаитида вабо қурбонлари сони 3300га етди\nҲаитида вабо қурбонлари сони 3300 кишидан ошди. Касаллик тарқалиши икки ой олдин бошланган эди.\nҲаити соғлиқни сақлаш вазирлигига кўра, ҳозирда мамлакатда вабони юқтирганлар сони 150 минг кишига яқинлашган, уларнинг ярми зарурий тиббий ёрдамга мухтож.\nЯнвар ойида Ҳаитида рўй берган ҳалокатли зилзиладан 250 минг одам нобуд бўлган эди.\nАфғонистонда яна тинч аҳоли нобуд бўлди\nНАТО ва Афғонистон расмийлари йўл четига ўрнатилган бомба портлаши оқибатида 14 одам нобуд бўлганини билдирди.\nВоқеа Афғонистон жанубидаги Ҳилманд вилоятининг Наҳри Сараж туманида содир бўлган.\nАфғонистон президенти Ҳамид Карзай ҳужумни кескин қоралаб, уни амалга оширганларни “ваҳший террорчилар”, дея атади.\nТолибон ҳаракати жанггарилари йўл четида бомба портлатиш усулидан кенг фойдалангани боис Афғонистон хавфсизлик кучлари, хориж аскарлари ва тинч аҳоли вакиллари катта талафот кўрмоқда.\nҒарб Ходорковскийга янги қамоқ муддати берилганидан хавотир билдирди\nҒарб давлатлари ЮКОС нефт ширкатининг собиқ эгалари Михаил Ходорковский ва Платон Лебедевнинг қамоқ муддати яна олти йилга узайтирилганидан хавотир билдирди.\nАҚШ Давлат Департаменти матбуот котиби Марк Тонер Вашингтон маҳкама жараёнида жиддий камчиликларга йўл қўйилганидан хавотирда эканини айтди.\nБерлинда Германия Канцлери Ангела Меркел маҳкама жараёнида сиёсий мотивлар рол ўйнагани сезилиб тургани ва суд қароридан хафсаласи пир бўлганини билдирди.\nЕвропа Парламенти президенти Ежи Бузек маҳкама қарори адлия тизимида ислоҳотлар ўтказиш ҳақидаги ваъдасини бажариш учун Россия ҳали кўп иш қилиши кераклигини кўрсатганини айтди.\nХодорковский ва Лебедев 1998 - 2003 йилларда 27 миллиард долларлик нефтни ўғирлаганликда айбдор, деб топилд. 2003 йилда ҳибсга олинганидан кейин Ходорковский ва Лебедев устидан ўтказилган биринчи судловда уларга саккиз йиллик қамоқ жазоси берилган эди.\n30 декабр кунги суд қарорига мувофиқ уларнинг жазо муддати яна олти йилга, яъни, 2017 йилгача узайтирилди.\nХодорковский ва Лебедев яна олти йил қамоқда қоладиган бўлди\nRussia -- Sentencing Mikhail Khodorkovsky and Platon Lebedev, 30Dec2010\nМосква суди Михаил Ходорковский ва Платон Лебедевларнинг ҳар бирига 13 ярим йиллик қамоқ жазоси тайинлади.\nЮКОС ширкатининг собиқ эгалари нефт ўғирлаганлик ва маблағларни ноқонуний ўзлаштирганликда айбдор, деб топилди.\nСуд қарорига кўра, жазо ўташ муддати улар ҳибсга олинган 2003 йилдан ҳисобланади. Бу Ходорковский ва Лебедевларнинг яна олти йил қамоқда қолишини англатади.\nБони М гуруҳининг етакчи солисти Бобби Фарел оламдан ўтди\nБони М гуруҳининг етакчи солисти Бобби Фарел Москвага гостроли пайти оламдан ўтди. Унинг вакилига кўра, 61 яшар қўшиқчи мехмонхонадаги ётоқида ўлик ҳолда топилган.\nЎлим сабаблари ноаниқ. Бобби Фарел 1986 йилда тарқаб кетган Бони М гуруҳининг етакчи ижрочиси бўлган.\nИсроил собиқ президенти ёрдамчисини зўрлаганликда айбдор, деб топилди\nИсроил суди мамлакат собиқ президенти Моше Кацавни жинсий зўравонликда айбдор, деб топди.\nКацав устидан маҳкама тўрт ярим йил давом этди. Собиқ президент ўз ёрдамчисини зўрлаганликда, яна икки нафарига эса тегачоғлик қилганликда айбланаётган эди.\nБунинг учун у камида тўрт йилга озодликдан махрум этилиши мумкин.\nМоше Кацав 2000-2007 йилларда Исроил президенти бўлган.\nХитойда ҳар уч одамнинг бири Интернетдан фойдаланади\nХитойда интернет фойдаланувчилари сони 450 миллионга етди. Бу мамлакат аҳолисининг учдан бир қисмидир.\nХитой Ахборот вазири Ван Ченга кўра, бу рақам мамлакатда интернет фойдаланувчилари ўтган йил давомида 20 фоизга ортганини англатади.\nАйни пайтда Хитой Интернет душманлари рўйхатида қолмоқда. Ўтган йил давомида мамлакатда 60 мингдан ортиқ веб—саҳифа блок қилинган.\nРоссияда 2010 йилда 37 одам ирқчилик қурбони бўлди\nРоссияда 2010 йилда 37 одам миллий нафрат негизидаги ҳужумлар қурбони бўлган, тўрт юздан ортиқ одам бундай ҳужумлардан яраланган.\nБу ҳақда "Сова" инсон ҳуқуқлари маркази ҳисобот чиқарди. Ҳисоботда айтилишича, миллий адоват негизидаги ҳужумларнинг кўпи Москва ва Москва вилоятида содир этилган.\nИрқчилик ҳужумлари кўлами бўйича иккинчи ва учинчи ўринда Санкт Петербург ва Нижний Новгород шаҳарлари туради.\nАйни пайда Москвада яна бир ўзбек фуқароси пичоқлаб кетилгани хабар қилинмоқда. Исми очиқланмаётган Ўзбекистон фуқароси оғир тан жароҳати билан Москва шифохоналаридан бирига ётқизилган.\n11 декабр Кремл деворлари яқинидаги Манеж майдонида юз берган тартибсизликлардан сўнг, Москва ва қатор шаҳарларда славян бўлмаган шахсларга қаратилган ҳужумлар кучайган ва Россия раҳбарияти мамлакатда миллатчилик кайфияти кучайганини очиқ тан этмоқда.\nНазарбоевни 2020 йилгача тахтда қолдириш ғояси маъқулланди\nFrance - Kazakhstan President Nursultan Nazarbayev leaves after the signature of partnership agreements with French President Nicolas Sarkozy at the Elysee Palace, Paris, 27Oct2010\nҚозоғистон парламенти қуйи палатаси президент Нурсултон Назарбоевни 2020 йил охиригача тахтда қолдириш ғоясини маъқуллади.\nЭнди президентга мурожаатнома лойиҳасини парламентнинг юқори палатаси ҳам маъқуллаши лозим, шундан кейин бу масала мамлакат президентига чиқарилади.\nНазарбоевнинг ҳозирги президентлик муддати 2012 йил декабрда тугайди. 70 яшар Нурсултон Назарбоев йигирма бир йилдан бери Қозоғистонга раҳбарлик қилади.\nҚирғиз махсус хизмати Жаниш Бакиев тўғрисида маълумотга эга эмас\nҚирғизистон хавфсизлик хизмати собиқ президент Қурмонбек Бакиевнинг халқаро қидирувга берилган укаси Жаниш Бакиев Қирғизистонга келиб, мамлакат бўйлаб бемалол юргани ҳақида ҳеч қандай маълумотга эга эмаслигини билдирди.\nҚирғизистон Миллий хавфсизлик қўмитаси раиси Кенешбек Душебаев бундай “маълумотга эга эмас"лигини айтди.\nСешанба куни Ички ишлар вазири ўринбосари Мелис Турганбаев Озодликка милиция Жаниш Бакиев мамлакат ҳудудига келгани тўғрисида маълумотга эга эканини айтганди.\nТурганбаевга кўра, Жаниш Бакиевни қўлга олиш йўлидаги уриниш натижасиз тугаган.\nТожикистонда полиомиелит эпидемияси деярли тугади\nЭпидемия сабабли Россия олти ёшга тўлмаган тожикистонлик болаларнинг мамлакатга киришини таъқиқлаган эди.\nТожикистон Соғлиқни сақлаш вазири Аъзам Мирзоев Озодликка полиомиелит касаллигига чалинган бемор охирги марта 4 июл куни қайд этилганини айтди.\nВазирга кўра, агар олти ой давомида одамлар айни касалликка чалингани қайд этилмаса, халқаро нормаларга мувофиқ эпидемия тугади, деб ҳисобланади.\nШунга қарамай, Мирзоев Тожикистонда полиомиелитга қарши эмлаш кампанияси мамлакат бўйлаб давом этишини айтди.\nЖаҳон соғлиқни сақлаш ташкилоти маълумотига кўра, Тожикистонда полиомиелитга чалингани лаборатория анализи орқали тасдиқланган 458 одамдан 29 нафари оламдан бевақт кўз юмган.\n2010 йилги полиомиелит эпидемияси маркази бўлган Хатлон вилояти Соғлиқни сақлаш бўлими раҳбари Жўрахон Нажмиддиновга кўра, полиомиелит юққан болалардан 110 нафари умрбод ногирон бўлиб қолган.\nДанияда террор ҳужуми режалаганликда гумонланган беш шахс қўлга олинди\n"The Jyllands-Posten" газетаси қароргоҳи, Копенҳаген, 29 декабр 2010\nДаниянинг Хавфсизлик ва разведка хизмати Муҳаммад алайҳиссаломни ҳажв қилувчи суратлар нашр қилган "Jyllands-Posten" газетасига қарши “муқаррар” террор ҳужуми режалаганликда гумон қилинмиш беш нафар шахсни ҳибсга олди.\nХавфсизлик хизмати ушланганлардан тўрт нафари Швеция резидентлари бўлиб, улар сешанбадан чоршанбага ўтар кечаси Данияга келганларини билдирди.\nДания хавфсизлик ва разведка хизмати бошлиғи Якоб Шарф “муқаррар террор ҳужумининг олди олинган”ини айтди.\nУ гумондор шахсларни “исломий жанггарилар”, деб атади. Шарфга кўра, 44 ёшли тунислик, Ливанда туғилган 29 ёшли швециялик, 30 ёшли яна бир швециялик ҳамда 26 ёшли бошпана излаётган ироқлик Швеция полицияси билан ҳамкорликда ҳибсга олинган.\nШвеция разведка хизмати “Saepo” ташкилоти матбуот котиби айни фитнага алоқадорликда гумонланган бешинчи шахс Швецияда қўлга олинганини маълум қилди.\nПутин АҚШ билан имзоланган битимни олқишлади\nРоссия бош вазири Владимир Путин ядровий қуроллар сонини қисқартириш бўйича АҚШ билан янги СТАРТ шартномаси имзоланганини олқишлади.\nМазкур шартнома ўтган ҳафта АҚШ Сенати томонидан ратификация қилинганидан бери бу Россия бош вазирининг айни масала юзасидан билдирган илк муносабати бўлди.\nПутин журналистларга мазкур битим президент Дмитрий Медведев юритаётган ташқи сиёсатнинг ютуғи эканини алоҳида таъкидлади.\nҲукумат мажлисида сўзлаган Путин СТАРТ шартномаси халқаро хавфсизликни мустаҳкамлаш баробарида инвестиция муҳитини яхшилаш орқали Россия иқтисодиёти ривожига ёрдам беришини айтди.\n2010 йил апрелида Прага шаҳрида АҚШ ва Россия президентлари томонидан имзоланган янги СТАРТ шартномаси икки давлатнинг ядровий қуроллари сонини ўттиз фоизга қисқартиришни назарда тутган.\nАҚШ Венесуэла элчисининг визасини бекор қилди\nВенесуэла президенти Уго Чавес\nАхборот агентликлари Венесуэла АҚШ элчисини рад қилганига жавобан АҚШ ҳам Венесуэланинг Вашингтондаги элчисига берилган визани бекор қилганини хабар қилди.\nАҚШ Давлат департаменти бу маълумотни ҳозирча расман шарҳлагани йўқ.\nСешанба куни Венесуэла президенти Уго Чавес президент Барак Обама маъмурияти томонидан Ларри Палмер АҚШнинг Венесуэладаги элчиси этиб тайинланганига қарши АҚШ билан ўз мамлакати ўртасидаги дипломатик алоқани узиш таҳдидини қилган эди.\nЭлчи лавозимига номзоди тасдиқланиши пайтда Палмер Венесула армиясида аҳлоқ даражаси паст деб ўйлаши ва колумбиялик партизанлар Венесуэла ҳудудидан бошпана топгани борасида хавотирда эканини айтгани президаент Уго Чавеснинг ғазабини қўзғади.\nИсроил вазири: Эрон уч йилда атом бомбасига эга бўлиши мумкин\nИсроил расмийси Эроннинг ядровий дастури “қатор технологик ва бошқа қийинчиликларга дуч келгани” ва мамлакат уч йилдан кейин атом бомбаси яратиши мумкинлигини айтди.\nИсроилнинг Стратегик масалалар бўйича вазири Моше Йаалоннинг бу шарҳи Эрон уранни бойитишда фойдаланилган центрифугалар саботаж қилинганини айтганидан бир ой кейин Исроил радиоси орқали берилди.\nАммо Эрон атом энергиясидан тинч мақсадда фойдаланмоқчи эканини таъкидлаб келади.\nБеларус Россия фуқароларини ҳибсдан озод қилди\nБеларус ҳукумати 19 декабр кунги президентлик сайловидан кейин мухолифат уюштирган норозилик намойиши пайтида ҳибсга олинган 11 нафар Россия фуқаросини 29 декабр куни озод қилди.\nБу Россия ҳукумати талабига мувофиқ амалга ошди.\nБеларус Ички ишлар вазирлигига асосланиб Озодлик мухбирининг хабар қилишича, улар жазонинг қанча муддатини ўтаганига қарамай, ҳибсдан қўйиб юборилган.\n19 декабр куни қўлга олинган россиялик 11 фуқародан уч нафари ўн кунга, саккиз нафари 15 кунга озодликдан маҳрум қилинган ва уларнинг жазо муддатлари 4 январ куни тугаши кутилаётган эди.\nРоссия ҳукумати шу пайтгача ўз фуқаролари зудлик билан қўйиб юборилишини Беларусдан талаб қилиб келди.\nТулада қулаган самолёт бортида 12 ҳарбий бўлган\nҚутқарувчилар қор босган ўрмонда ҳалокат изларини қидирмоқда.\nРоссия расмийлари 28 декабр куни қулаб тушган ҳарбий самолёт бортида аввал хабар қилинганидек 11 эмас, 12 киши бўлгани ва уларнинг ҳаммаси қурбон бўлган, деб тахмин қилинаётганини маълум қилди.\nРоссия Тергов қўмитаси расмийси Сергей Жуков иш юзасидан тергов бораётганини айтди.\n- АН-22 русумли ҳарбий транспорт қулаши факти юзасидан Россия Бош прокуратураси Тергов департаменти Россия Жиноят кодексига асосланиб, учиш ва учишга тайёргарлик жараёни қоидалари бузилиши юзасидан жиноий иш қўзғатди, деди Тергов қўмитаси расмийси.\nСамолёт 1974 йилда ишлаб чиқарилгани айтилмоқда.\nҲодисадан сўнг Россияда Ан-22 ва Ту-95 ҳужумчи самолётлари парвози ҳалокат сабаблари аниқлангунига қадар тўхтатилди.\nТулада содир бўлган ҳалокат сабаблари ҳақида ҳозиргача аниқ бир маълумот берилмади.\nХодорковский устидан ҳукм уч кундан бери ўқилмоқда\nМосква судида уч кундирки собиқ ЮКОС ширкатининг раҳбари Михаил Ходорковский ва унинг бизнес ҳамкори Платон Лебедевлар устидан ҳукм ўқилиши давом этмоқда.\n27 декабр куни судя Виктор Данилкин икки судланувчи 218 миллион тонна нефтни ўзлаштиришда айбдор, деб топилганини маълум қилган эди.\nУч кундан бери ҳукмнинг асосларини жамоатчиликка эълон қилаётган суд маҳкама чоғида берилган кўрсатмалар зиддиятли бўлгани ва ҳайъат бунга танқидий ёндошганини ҳам урғулаб ўтди.\nҲозир биринчи маҳкама бўйича 8 йиллик қамоқ жазосини ўтаётган судланувчиларга иккинчи судловда сўралган 14 йиллик қамоқ жазоси берилса, Ходорковский 2017 йилга қадар қамоқда қолиши мумкин.\n- Мен ҳар доим шу мамлакатга ачиниб келганман. Бу мамлакатга ачинаман, тушуняпсизми? Бу ерда фақат хўжакўрсинга иш қилинади. Аслида, бош вазиримиз ҳам, президентимиз ҳам анчадан бери ҳокимият тепасида ўтирибди, лекин халққа бундан наф теккани йўқ. Адлия тизимида тартиб ўрнатилмас экан, муҳтарам президентимиз айтганидек, ҳаммаси шу аҳволда қолаверади, деди Ходорковскийнинг отаси Борис Ходорковский маҳкама ҳақида журналистларга берган интервюсида.


Стадионлар қурилиши «ЖЧ-2014»га қадар якунланмаслиги мумкин - Darakchi\nСтадионлар қурилиши «ЖЧ-2014»га қадар якунланмаслиги мумкин\nСПОРТ 28.11.2013, 12:43\nБразилияда 2014 йили бўлиб ўтадиган футбол бўйича жаҳон чемпионатига қадар спорт объектларини қуриб битказиш ишлари якунланмаслиги мумкин.\nХалқаро футбол федерацияси (ФИФА) стадионлар ўз муддатида топширилиши кераклигини ва ён босишлар бўлмаслигини билдирди.\nСўнгги муддат сифатида жорий йил охири қилиб белгиланди, бироқ бир нечта майдонлар қурилиши жадвалдан анчагина ортда қолмоқда. Масалан, Куябедаги стадион фақат февралда\nёки мартда топширилиши мумкин. Чекка провинцияда жойлашган спорт майдонида ҳамон футбол стадиони, томошабинлар учун ўриндиқлар ва том йўқ, дея хабар беради ВВС.\nФИФА қоидаларига кўра, намунали ўйинларни ўтказиш кераклиги инобатга олинадиган бўлса, Куяба учун жуда жиддий вазият юзага келмоқда.\nМамлакат шимолидаги Манаус шаҳрида эса Пекиндаги машҳур “Қуш уяси” стадионини эслатувчи майдон қурилиши якунланяпти. Бироқ бу лойиҳа ҳам сезиларли даражада жадвалдан ортда қолмоқда. Қурувчилар бу ерда кеча-кундуз ишлашга мажбур бўлаётир.\nФИФА чемпионатни ўтказиш учун саккизта стадион бўлишига рухсат берган бўлса-да, Бразилия 12 та футбол майдонини тайёрлашга қарор қилди. Сабаби – ушбу улкан мамлакат аҳолисининг футбол ҳаётидаги энг асосий воқеага бўлган катта қизиқишида.\nШу билан бирга,одамлар давлат маблағларининг стадионларга сарфланаётганидан норози. Йил давомида мамлакатнинг бир нечта шаҳарларида кўчаларга чиққан бразилияликлар “Жаҳон чемпионати бўлмайди” деган сўзларни такрорлаб намойиш ўтказган.\nШаҳрам Ғиёсов Шоҳжаҳон Эргашевни қувиб ўтди.